Nitori ọrọ ilẹ, awọn ajagungbalẹ lu kabiyesi de ọsibitu l’Ọbafẹmi-Owode

Adefunkẹ Adebiyi, Abẹokuta Ilu iṣẹmbaye ni Agbamaya,nijọba ibilẹ Ọbafẹmi Owode, nipinlẹ Ogun. Afi bi ọrọ ilẹ ṣe di wahala laipẹ yii, ti awọn ajagungbalẹ ya wọlu, ti wọn si ni wọn lu Kabiyesi, Ọba Ismail Ṣokunbi (Olu Agbamaya), pẹlu awọn oloye meji, Oluṣọla Makinde ati Moninuade Ọlọjẹde, to bẹẹ to jẹ ileewosan ni wọn balẹ si. Lasan kọ lọrọ naa di ohun to kan kabiyesi gẹgẹ bi ALAROYE ṣe gbọ, Bashiru Salaudeen lo ni oun loun ni gbogbo ilẹ Agbamaya, ati pe baalẹ ibẹ loun. Eeka ilẹ aadọta din lẹgbẹrun kan (950 acres) ti ọkunrin naa ni toun ni lo fa wahala, to fi di ohun to kan kabiyesi atawọn oloye yii. Wọn tilẹ fi ọrọ ọhun to awọn ọlọpaa ni kọmandi ọlọpaa to wa ni Eleweeran l’Abẹokuta leti, ṣugbọn eyi ko mu nnkan kan jade gẹgẹ bi kabiyesi atawọn tọrọ kan ṣe wi. Ohun to si fa a ni ti ọlọpaa obinrin kan ti wọn pe orukọ ẹ ni DSP Toyin Ọmọṣebi, ẹni ti wọn ni agbara ọfiisi ọga agba ọlọpaa ni Naijiria lo n lo, nitori ẹka ‘Special Tactical Squard’(STS) lo wa.


Eeka ilẹ aadọta din lẹgbẹrun kan (950 acres) ti ọkunrin naa ni toun ni lo fa wahala, to fi di ohun to kan kabiyesi atawọn oloye yii. Wọn tilẹ fi ọrọ ọhun to awọn ọlọpaa ni kọmandi ọlọpaa to wa ni Eleweeran l’Abẹokuta leti, ṣugbọn eyi ko mu nnkan kan jade gẹgẹ bi kabiyesi atawọn tọrọ kan ṣe wi. Ohun to si fa a ni ti ọlọpaa obinrin kan ti wọn pe orukọ ẹ ni DSP Toyin Ọmọṣebi, ẹni ti wọn ni agbara ọfiisi ọga agba ọlọpaa ni Naijiria lo n lo, nitori ẹka ‘Special Tactical Squard’(STS) lo wa. Wọn ni Bashiru lo n ṣiṣẹ fun, oun naa lo si gbe awọn ajagungbalẹ leyin, ti wọn fi ṣe ọba alaye leṣe. ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, lati le ba Toyin ti wọn fẹsun kan yii sọrọ, nitori ẹka Ayetoro/Itele, nipinlẹ Ogun, ni wọn lo n dari. Ṣugbọn Oyeyẹmi sọ pe Toyin ko si nipinlẹ Ogun, o ni Abuja ni ọlọpaa naa wa, labala ọfiisi ọga agba, ọwọ kọmandi ipinlẹ Ogun ko si nibẹ rara.


Wọn ni Bashiru lo n ṣiṣẹ fun, oun naa lo si gbe awọn ajagungbalẹ leyin, ti wọn fi ṣe ọba alaye leṣe. ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, lati le ba Toyin ti wọn fẹsun kan yii sọrọ, nitori ẹka Ayetoro/Itele, nipinlẹ Ogun, ni wọn lo n dari. Ṣugbọn Oyeyẹmi sọ pe Toyin ko si nipinlẹ Ogun, o ni Abuja ni ọlọpaa naa wa, labala ọfiisi ọga agba, ọwọ kọmandi ipinlẹ Ogun ko si nibẹ rara. Nigba ti ọrọ naa ko fẹẹ lojutuu mọ ni awọn eekan ti ọrọ naa kan kọwe ifisun si ọga ọlọpaa patapata, IGP Mohammed Adamu, pe ki wọn ba awọn gba ẹjọ naa kuro lọwọ Toyin Ọmọṣebi, ki wọn si rin in lọna ofin pẹlu Bashiru naa, nitori ifiyajẹni to kan ọba alade atawọn ijoye ko mọ bẹẹ, abuku gbogbo ilu ni.


Nigba ti ọrọ naa ko fẹẹ lojutuu mọ ni awọn eekan ti ọrọ naa kan kọwe ifisun si ọga ọlọpaa patapata, IGP Mohammed Adamu, pe ki wọn ba awọn gba ẹjọ naa kuro lọwọ Toyin Ọmọṣebi, ki wọn si rin in lọna ofin pẹlu Bashiru naa, nitori ifiyajẹni to kan ọba alade atawọn ijoye ko mọ bẹẹ, abuku gbogbo ilu ni.


Wọn ṣi n wa eeyan mẹta tawọn ajinigbe ji l’Ondo

Jide Alabi Titi di ba a ṣe n sọ yii ni awọn agbofinro ṣi n wa awọn mẹta kan ti wọn ji gbe nipinlẹ Ondo lọsẹ to kọja yii. Agbegbe kan ti wọn n pe ni Ikakumọ, nipinlẹ Ondo, lawọn janduku ajinigbe ti ji awọn eeyan mẹta gbe bayii. Ilu kan ti wọn ti ji wọn gbe yii lo paala laarin ipinlẹ Ondo ati Edo. Arinrin-ajo ni wọn pe wọn, ati pe ijọba ibilẹ Ariwa-Akoko ni wọn ti ji gbe wọn. Ọkunrin ọlọkada kan ti awọn ajinigbe ọhun ti lu niluku, to raaye bọ mọ wọn lọwọ lo lọọ fọrọ ọhun to awọn agbofinro leti. Igbakeji komiṣanna ọlọpaa, nipinlẹ naa, Razak Rauf, ti sọ pe ootọ niṣẹlẹ ọhun waye, ati pe iwadii ti bẹrẹ lati tu aṣiri awọn aṣebajẹ ọhun, ti awọn yoo si wa awọn ti wọn ji gbe ọhun ri.


Irọ ni o, ijọba Kwara ko ti i buwọ lu owo-oṣu tuntun-Ajakaye

Stephen Ajagbe, Ilorin Latari iroyin kan to jade ninu iwe iroyin olojoojumọ kan ta a forukọ bo laṣiiri to n ja kaakiri ori ẹrọ ayelujara pe ijọba ti buwọ lu ẹgbẹrun lọgbọn naira owo-oṣu oṣiṣẹ to kere ju lọ, ijọba ti ni irọ patapata ni, ko si ohun to jọ bẹẹ. Akọwe iroyin lọfiisi gomina, Ọgbẹni Rafiu Ajakaye lo, sọ eleyii ninu atẹjade kan lọjọ Aje, Mọnde, o ni ki awọn araalu ma gba iroyin naa gbọ nitori pe ko jade lati ọdọ ijọba. O ṣalaye pe ijọba ati ẹgbẹ oṣiṣẹ si n jiroro pọ lati yanju ọrọ owo-oṣu tuntun naa, abajade rẹ yoo si to araalu leti. Ṣe lati opin ọsẹ to kọja yii niroyin ọhun ti gba ori ẹrọ ayelujara kiri pe ijọba ti buwọ lu owo-oṣu tuntun. Koda, awọn to n gbe iroyin ẹlẹjẹ naa kiri ni akọwe iroyin Gomina Abdulrazaq Abdulrahman lo kede ọrọ naa. Ṣugbọn ìyẹn ko jẹ ki ọrọ ọhun tutu to fi figbe ta pe oun ko gbe ikede tabi atẹjade kankan jade pe gomina fọwọ si owo-oṣu tuntun o, nitori naa, kawọn to n gbe igbekugbee kiri lọọ dakẹ rumọọsi, ki wọn si gbẹnu dakẹ.


Eeyan meji ku lojiji l’Abule-Ẹgba, mọto to n ko ọti kiri lo pa wọn

Aderohunmu Kazeem Titi di asiko yii ni ileeṣẹ to n mojuto iṣẹlẹ pajawiri l’Ekoo ṣi n wa mọlẹbi awọn ọkunrin meji kan ti ẹmi wọn bọ nibi ijanba mọto to ṣẹlẹ lagbegbe Abule-Ẹgba, nipinlẹ Eko. Mọto tirela nla kan to ko ọti lo nijanba pẹlu awọn mọto mẹta mi-in ni bọsitọọbu Al-Maruf, lagbegbe Abule-Ẹgba, eyi to mu awọn eeyan meji yii padanu ẹmi wọn lojuẹsẹ. Olufẹmi Oke-Ọsanyintolu to jẹ ọga agba ajọ to n ri si iṣẹlẹ pajawiri sọ pe loootọ niṣẹlẹ ọhun waye, ati pe awọn ti gbe oku wọn lọ si mọṣuari. Bakan naa lo sọ pe lojuẹsẹ nileeṣẹ to n mojuto iṣẹlẹ pajawiri ti wa ojuutu si sun-kẹrẹ-fakẹrẹ, tiṣẹlẹ ọhun ko ba da silẹ. Mọto akẹru to fa ijanba yii, igo ọti ni wọn sọ pe o kun inu ẹ bamu, ati pe lojiji ti ẹru ori ẹ rọ danu lo fa ijanba naa, ti mọto mẹta mi-in si faragba ninu iṣẹlẹ ọhun, ti ẹmi eeyan meji paapaa tun lọ si i.


Irọ ni, awọn gomina ilẹ Yoruba ko ko ounjẹ korona pamọ o – Akeredolu

Olusẹyẹ Iyiade, Akurẹ Alaga ẹgbẹ awọn gomina ilẹ Yoruba, Rotimi Akeredolu, ti sọ pe ko si ootọ ninu ohun ti awọn kan n gbe kiri pe awọn gomina ilẹ Yoruba tọju ounjẹ to wa fun korona pamọ. Akeredolu ṣalaye ọrọ yii nibi isin pataki kan ti wọn ṣe lati ṣami ọdun kẹta ti Biṣọọbu ilu Ọwọ, Stephen Fagbemi, ti wa nipo, eyi to waye ni All Saints Church, Idasẹ, niluu Ọwọ. Gomina ni ohun to jẹ ki o pẹ ki awọn too pin awọn ounjẹ naa faraalu ni pe awọn gomina kan ṣi n duro de awọn ounjẹ mi-in to yẹ ko wọle, ati ipinnu awọn lati ṣefilọlẹ eto pinpin ounjẹ naa ko too di pe awọn berẹ si i pin in. Arakunrin ni o jẹ ohun to ṣe ni laaanu pe awọn eeyan ja awọn ibi ti wọn ko ounjẹ naa si, ti wọn si n pin in. Bẹẹ lo ni eyi ko ṣẹlẹ nipinlẹ Ondo, nitori bawọn ṣe n gba ounjẹ naa lawọn n pin in faraalu. O waa ṣeleri iṣẹ takuntakun ni saa keji ijọba rẹ yii.


”Iru ẹlẹnu meji bii Sanwo-Olu ko yẹ nipo olori ijọba l’Ekoo”

Aderohunmu Kazeem Sannde, ọjọ Aiku yii, ni Alukoro fun ẹgbẹ oṣelu PDP l’Ekoo, Ọgbẹni Taofik Gani, sọ pe pẹlu idaamu ti ipinlẹ Eko ti ri lati nnkan bii ọjọ diẹ sẹyin, ko jọ pe Gomina Babajide Sanwo-Olu ṣi ni ipa ati agbara lati dari ipinlẹ ọhun mọ, fun idi eyi, ko kọwe fipo silẹ. Ọmọ ẹgbẹ oṣelu PDP yii fi kun ọrọ e pe ti ipinlẹ Eko ba ṣi ri bayii fun bii ọjọ mẹta si i, o lo ṣe pataki ki Babajide Sanwo-Olu kọwe fipo silẹ, nitori ohun to foju han bayii ni pe eto akoso ipinlẹ naa ti daru mọ ọn lọwọ. O ni, “ Iru gomina yii ni mo ri ri, ẹni to sọ pe oun ko mọ bi awọn ṣọja ṣe lọọ kọ lu awọn ọdọ to n ṣewọde ni Lẹkki, ṣugbọn ti awọn ṣọja pada tu aṣiri ẹ pe oun gan-an lo bẹ awọn niṣẹ, ohun to si foju han ni pe iru ẹlẹnu meji bẹẹ ko yẹ nipo olori ijọba nipinlẹ Eko.’’ Alukoro yii fi kun un pe ohun to yẹ ẹ bayii ni ko kọwe fipo silẹ kiakia. Ati pe awọn eeyan Eko paapaa ko le gba a gbọ mọ lori ipa to ko lasiko rogbodyan SARS. Lojuẹsẹ ni ẹgbẹ oṣelu APC ti fun awọn PDP lesi, ohun ti wọn si sọ ni pe Gomina Babajide Sanwo-Olu ko ni ipo kankan ti yoo fi silẹ, oun to bẹrẹ saa yii naa lo maa pari ẹ, pẹlu awọn iṣẹ idagbasoke to yaranti to ti n ṣe kaakiri ipinlẹ Eko, gẹgẹ bi ileri ẹ fawọn araalu. Alukoro ẹgbẹ naa l‘Ekoo, Ṣẹyẹ Ọladẹjọ, sọ pe o jọ pe ọwọ awọn ọmọ egbẹ oṣelu ọhun ko mọ lori wahala to be silẹ ọhun pẹlu ariwo ti wọn n pa pe ki gomina kọwe fipo silẹ nitori rogbodiyan to ṣelẹ l’Ekoo.


Ati pe awọn eeyan Eko paapaa ko le gba a gbọ mọ lori ipa to ko lasiko rogbodyan SARS. Lojuẹsẹ ni ẹgbẹ oṣelu APC ti fun awọn PDP lesi, ohun ti wọn si sọ ni pe Gomina Babajide Sanwo-Olu ko ni ipo kankan ti yoo fi silẹ, oun to bẹrẹ saa yii naa lo maa pari ẹ, pẹlu awọn iṣẹ idagbasoke to yaranti to ti n ṣe kaakiri ipinlẹ Eko, gẹgẹ bi ileri ẹ fawọn araalu. Alukoro ẹgbẹ naa l‘Ekoo, Ṣẹyẹ Ọladẹjọ, sọ pe o jọ pe ọwọ awọn ọmọ egbẹ oṣelu ọhun ko mọ lori wahala to be silẹ ọhun pẹlu ariwo ti wọn n pa pe ki gomina kọwe fipo silẹ nitori rogbodiyan to ṣelẹ l’Ekoo. Bakan naa lo sọ pe ohun ti wọn sọ yii fi PDP han gẹgẹ bi ẹgbẹ oṣelu ti ijakulẹ ti ba laimọye igba nipa ilakaka ẹ lati gba ipinlẹ Eko mọ APC lọwọ, ṣugb̀ọn ti nnkan ko rọgbọ fun rara. Ọladẹjọ, fi kun ọrọ ẹ pe iṣẹ idagbasoke ko duro l’Ekoo, paapaa bi gomina ṣe bẹrẹ atunṣe oju ọna Ẹlẹkọ si ilu Ẹpẹ, bakan naa lo fi kun un pe eto aabo ati bi igbe aye irọrun yoo ṣe wa fun araalu lo jẹ ijọba Sanwo-Olu logun ju lọ


Bakan naa lo sọ pe ohun ti wọn sọ yii fi PDP han gẹgẹ bi ẹgbẹ oṣelu ti ijakulẹ ti ba laimọye igba nipa ilakaka ẹ lati gba ipinlẹ Eko mọ APC lọwọ, ṣugb̀ọn ti nnkan ko rọgbọ fun rara. Ọladẹjọ, fi kun ọrọ ẹ pe iṣẹ idagbasoke ko duro l’Ekoo, paapaa bi gomina ṣe bẹrẹ atunṣe oju ọna Ẹlẹkọ si ilu Ẹpẹ, bakan naa lo fi kun un pe eto aabo ati bi igbe aye irọrun yoo ṣe wa fun araalu lo jẹ ijọba Sanwo-Olu logun ju lọ


Awọn eeyan Amuwo-Ọdọfin fẹẹ yọ Ọnarebu Mojisọla nipo, wọn lawọn o fẹ ẹ mọ

Faith Adebọla, Eko Pẹlu bi nnkan ṣe n lọ yii, afaimọ ni ki wọn ma juwe ọna ile fun Ọnarebu Mọjisọla Alli-Macauley nileegbimọ aṣofin Eko, afaimọ si ni ko ma padanu ipo rẹ gẹgẹ bii aṣoju Amuwo-Ọdọfin nipinlẹ Eko, latari bi awọn eeyan agbegbe naa ṣe pinnu pe yiyọ lawọn fẹẹ yọ ọ kuro nipo aṣofin awọn. Ninu atẹjade kan ti wọn fi sita lọjọ Abamẹta, Satide, to kọja yii, lorukọ awọn alẹnulọrọ, awọn agbaagba ati awọn eeyan agbegbe Amuwo Ọdọfin ni wọn ti sọ ipinnu wọn pe awọn fẹ ki aṣofin naa pada wale, awọn o fẹ ko maa ṣoju awọn nile-igbimọ aṣofin Eko mọ, ẹlomi-in lawọn fẹẹ fi rọpo ẹ, ẹsun mẹfa ọtọọtọ ni wọn ka si i lọrun. Lara wọn ni pe lati bii ọdun meji tobinrin naa ti n ṣoju wọn, ko ni ọfiisi kan tawọn ti le kan si i lagbegbe naa, leyii to lodi sofin ilẹ wa, bẹẹ ni wọn ni aṣofin naa ko ti i kọ abadofin eyikeyii fun odidi ọdun meji, wọn ni niṣẹ lo kan lọọ jokoo faaji nibẹ. Ati pe o lu awọn eeyan rẹ ni jibiti, wọn ni irẹsi atawọn ounjẹ to gba lọdọ ijọba pe oun fẹẹ pin fun wọn ni lo sọ di ẹbun ọjọọbi ẹ, to kọ orukọ ati fọto ẹ si lara, to si n pin in fawọn ọrẹ ẹ nigba to ṣayẹyẹ ọjọọbi ẹ loṣu to kọja yii, bẹẹ ounjẹ iranwọ lasiko korona lawọn nnkan naa. Wọn tun ni obinrin naa ki i gbele, ko lọfiisi tawọn le waa si, awọn ki i ri i ba sọrọ rara latigba to ti wọle ibo, niṣe lo ta awọn nu, ori tẹlifiṣan lawọn ti maa n ri i lẹẹkọọkan, o si ti sọ ile rẹ di igbalẹ eegun ti ko ṣe e wọ fẹnikẹni. ALAROYE gbọ pe wọn ti taari lẹta ibeere iyọnipo aṣofin ọhun si akọwe ileegbimọ aṣofin pe ki wọn ba awọn ṣiṣẹ lori ẹ, wọn si kọ ẹda kan si ọfiisi ajọ eleto idibo ipinlẹ Eko, LASIEC.


Akeredolu ba mọlẹbi awọn ti tirela tẹ pa l’Akungba Akoko kẹdun

Oluṣẹyẹ Iyiade Akurẹ Gomina ipinlẹ Ondo, Rotimi Akeredolu ti ba gbogbo mọlẹbi awọn to ku sinu ijamba ọkọ to waye l’Akungba Akoko lalẹ ọjọ Abamẹta, Satide, ọsẹ to kọja, kẹdun lori ọfọ nla to ṣẹ wọn. Akeredolu sọrọ ibanikẹdun yii lasiko to ṣabẹwo sibi tiṣẹlẹ naa ti waye lọsan-an ọjọ Aiku, Sannde, ọsẹ ta a wa yii. O di ẹbi awọn ijamba ọkọ to n waye leralera lagbegbe naa ru ere asapajude tawọn awakọ n sa ati iwa aika nnkan si ti wọn n hu lasiko ti wọn ba ṣakiyesi pe ọkọ awọn fẹẹ yọnu. Arakunrin ni ki gbogbo awọn ti eeyan wọn fara gba ninu ijamba naa fọkan balẹ, nitori pe eto ti n lọ lọwọ labẹnu lati peṣe iranwọ to yẹ fun wọn. O ni ijọba ti pinnu lati ṣawari ẹni to ni ọkọ ajagbe to paayan rẹpẹtẹ ọhun lọnakọna lati waa tan ọran ti awakọ rẹ da silẹ. Alalẹ tilu Akungba, Ọba Sunday Ajimọ, ni ohun ti ilu n fẹ ni kijọba ba awọn sọ ọna to gba Akungba Akoko kọja di onibeji, tabi ki wọn kuku la ọna mi-in fun awọn ọkọ ajagbe lati maa gba dipo ki wọn maa rin laarin igboro ti wọn ti n fẹmi awọn eeyan ṣofo.


Arakunrin ni ki gbogbo awọn ti eeyan wọn fara gba ninu ijamba naa fọkan balẹ, nitori pe eto ti n lọ lọwọ labẹnu lati peṣe iranwọ to yẹ fun wọn. O ni ijọba ti pinnu lati ṣawari ẹni to ni ọkọ ajagbe to paayan rẹpẹtẹ ọhun lọnakọna lati waa tan ọran ti awakọ rẹ da silẹ. Alalẹ tilu Akungba, Ọba Sunday Ajimọ, ni ohun ti ilu n fẹ ni kijọba ba awọn sọ ọna to gba Akungba Akoko kọja di onibeji, tabi ki wọn kuku la ọna mi-in fun awọn ọkọ ajagbe lati maa gba dipo ki wọn maa rin laarin igboro ti wọn ti n fẹmi awọn eeyan ṣofo. Nigba to n fi imọlara rẹ han lori iṣẹlẹ ọhun, ọga agba patapata fajọ ẹsọ oju popo, Ọgbẹni Bọboye Oyeyẹmi, ni ọna kan ṣoṣo tijọba fi le dena iru ijamba bẹẹ lọjọ iwaju ni ki wọn ko gbogbo ọja to wa lẹgbẹẹ oju ọna kuro lọ si ibi ti aabo yoo ti wa fun wọn.


Nigba to n fi imọlara rẹ han lori iṣẹlẹ ọhun, ọga agba patapata fajọ ẹsọ oju popo, Ọgbẹni Bọboye Oyeyẹmi, ni ọna kan ṣoṣo tijọba fi le dena iru ijamba bẹẹ lọjọ iwaju ni ki wọn ko gbogbo ọja to wa lẹgbẹẹ oju ọna kuro lọ si ibi ti aabo yoo ti wa fun wọn.


Mọto ni Jimoh ji gbe ti wọn fi le e lẹnu iṣẹ ọlọpaa, lo ba kuku ya adigunjale loju paali

Ọlawale Ajao, Ibadan Nirọlẹ ọjọ Aje, Mọnde kan, laipẹ yii, lawọn gende ọkunrin meji kan na ibọn si ọkunrin kan to n jẹ Akiọde John nigi imu laduugbo Akobọ, n’Ibadan, ti wọn si ja a lole ọkọ ayọkẹlẹ Toyota Corolla rẹ ti nọmba rẹ jẹ GWT 377LX. Ọsẹ meji lẹyin iṣẹlẹ yii lọwọ ọlọpaa to n gbogun ti idigunjale (SARS) tẹ awọn mejeeji, ko too di pe ijọba apapọ fagi le le SARS. Ọlawale Ọlajide ati Salawu Jimoh lorukọ awọn afurasi adigunjale naa. Nigba to n ṣafihan wọn fawọn oniroyin lolu ileeṣẹ ọlọpaa ipinlẹ ọyọ to wa l’Ẹleyẹle, Ibadan, Ọga agba awọn ọlọpaa ipinlẹ Ọyọ, CP Joe Nwachukwu Enwonwu, sọ pe laduugbo Boluwaji, lọna Ibadan si Eko, lawọn agbofinro ti mu wọn nibi ti wọn ti n gbiyanju lati lu mọto ọhun ta ni gbanjo. CP Enwonwu fidi ẹ mulẹ pe iṣẹ ọlọpaa leyi to n jẹ Jimoh n ṣe nigba kan, nitori to huwa to lodi sofin iṣẹ agbofinro nileeṣẹ ọlọpaa ṣe le e danu. Gẹgẹ bi iwadii akọroyin wa ṣe fidi ẹ mulẹ, lati kekere lole jija ti wa ninu ẹjẹ Jimoh, mọto onimọto ni sajẹnti ọlọpaa yii ji gbe lọ̀dun 2015 ti wọn fi pe e lẹjọ fẹsun ole lẹyin ti wọn gba aṣọ ọlọpaa kuro lọrun ẹ.


Nigba to n ṣafihan wọn fawọn oniroyin lolu ileeṣẹ ọlọpaa ipinlẹ ọyọ to wa l’Ẹleyẹle, Ibadan, Ọga agba awọn ọlọpaa ipinlẹ Ọyọ, CP Joe Nwachukwu Enwonwu, sọ pe laduugbo Boluwaji, lọna Ibadan si Eko, lawọn agbofinro ti mu wọn nibi ti wọn ti n gbiyanju lati lu mọto ọhun ta ni gbanjo. CP Enwonwu fidi ẹ mulẹ pe iṣẹ ọlọpaa leyi to n jẹ Jimoh n ṣe nigba kan, nitori to huwa to lodi sofin iṣẹ agbofinro nileeṣẹ ọlọpaa ṣe le e danu. Gẹgẹ bi iwadii akọroyin wa ṣe fidi ẹ mulẹ, lati kekere lole jija ti wa ninu ẹjẹ Jimoh, mọto onimọto ni sajẹnti ọlọpaa yii ji gbe lọ̀dun 2015 ti wọn fi pe e lẹjọ fẹsun ole lẹyin ti wọn gba aṣọ ọlọpaa kuro lọrun ẹ. Awọn ogbologboo adigunjale to ba pade ninu ọgba ẹwọn ni wọn fi imọ kun imọ rẹ nipa ole jija. Eyi lo sọ ọ di akọṣẹmọṣẹ adigunjale to n fibọn gba mọto kaakiri igboro Ibadan lojuu paali. Ọwọ Jimoh ni wọn ti ba ọkọ jiipu ti awọn agbofinro tori ẹ mu wọn pẹlu ọkọ mẹta mi-in ti wọn ti ji gbe ṣaaju.


Awọn ogbologboo adigunjale to ba pade ninu ọgba ẹwọn ni wọn fi imọ kun imọ rẹ nipa ole jija. Eyi lo sọ ọ di akọṣẹmọṣẹ adigunjale to n fibọn gba mọto kaakiri igboro Ibadan lojuu paali. Ọwọ Jimoh ni wọn ti ba ọkọ jiipu ti awọn agbofinro tori ẹ mu wọn pẹlu ọkọ mẹta mi-in ti wọn ti ji gbe ṣaaju. Ninu awọn mọto naa la ti ri ọkọ ayọkẹlẹ Honda Accord kan ti nọmba ẹ jẹ ABC, Toyota Camry ti nọmba ẹ jẹ GWT 399 LX, pẹlu ọkọ jiipu mi-in ti nọmba tiẹ jẹ RBC 144 TT. Wọn ti ta awọn ọkọ wọnyi ni gbanjo ki awọn ọlọpaa too lọọ gba wọn lọwọ awọn ti wọn ta wọn fun. Ninu iṣẹlẹ mi-in to fara pẹ iroyin yii lọwọ ọlọpaa SARS tun ti tẹ afurasi adigunjale kan to n jẹ Oluwaṣọla Adewumi, ọkọ jiipu loun naa ji gbe.


Ninu awọn mọto naa la ti ri ọkọ ayọkẹlẹ Honda Accord kan ti nọmba ẹ jẹ ABC, Toyota Camry ti nọmba ẹ jẹ GWT 399 LX, pẹlu ọkọ jiipu mi-in ti nọmba tiẹ jẹ RBC 144 TT. Wọn ti ta awọn ọkọ wọnyi ni gbanjo ki awọn ọlọpaa too lọọ gba wọn lọwọ awọn ti wọn ta wọn fun. Ninu iṣẹlẹ mi-in to fara pẹ iroyin yii lọwọ ọlọpaa SARS tun ti tẹ afurasi adigunjale kan to n jẹ Oluwaṣọla Adewumi, ọkọ jiipu loun naa ji gbe. Nibi to ti n gbiyanju ati ta ọkọ ọhun ti nọmba ẹ jẹ YAB 812 EB lawọn ọlọpaa ti mu un pẹlu ẹni to fẹẹ ta ọkọ naa fun, Divine Chinedu, nibi ti wọn ti n dunaa-dura lọwọ laduugbo Oke-Ado, n’Ibadan. Gbogbo awọn afuradi ọdaran yii ni wọn ti wa lah́aamọ awọn agbofinro bayii. Laipẹ ni wọn yoo foju bale-ẹjọ gẹgẹ bi ọga agba ọlọpaa ipinlẹ Ọyọ ṣe fidi ẹ mulẹ fawọn oniroyin n’Ibadan.


Nibi to ti n gbiyanju ati ta ọkọ ọhun ti nọmba ẹ jẹ YAB 812 EB lawọn ọlọpaa ti mu un pẹlu ẹni to fẹẹ ta ọkọ naa fun, Divine Chinedu, nibi ti wọn ti n dunaa-dura lọwọ laduugbo Oke-Ado, n’Ibadan. Gbogbo awọn afuradi ọdaran yii ni wọn ti wa lah́aamọ awọn agbofinro bayii. Laipẹ ni wọn yoo foju bale-ẹjọ gẹgẹ bi ọga agba ọlọpaa ipinlẹ Ọyọ ṣe fidi ẹ mulẹ fawọn oniroyin n’Ibadan.


A maa wọ ẹnikẹni to ba tun sọ isọkusọ nipa mọlẹbi wa lọ sile-ẹjọ – Idile Ọrangun Ila

Florence Babaṣọla, Oṣogbo Idile ọlọmọọba Arutu Oluokun, nibi ti Ọrangun tilu Ila, Ọba Wahab Oyedọtun, ti wa, ti leri pe ẹnikẹni to ba tun sọ isọkusọ nipa mọlẹbi naa nibikibi yoo foju bale-ẹjọ. Ninu atẹjade kan ti olori ile naa, Ọmọọba Ọlayiwọla Abimbọla, fun ALAROYE lopin ọsẹ to kọja ni baba naa ti sọ pe oun to ṣẹlẹ lọdun to ti pẹ sẹyin lawọn kan ti wọn fẹẹ tun itan kọ fi n peri idile awọn bayii. Ọmọọba Abimbọla ṣalaye pe Ọrangun kan wa to ti jẹ laimọye ọdun sẹyin, ṣugbọn to bo gbogbo awọn nnkan ẹṣọ-ọba mọlẹ sibi kan ti wọn n pe ni Ila Yara, latari pe ko ni arole nigba to fẹẹ ku. Nigba ti Ọba Oyedọtun waa de ori oye lawọn kan ti wọn jọ du oye bẹrẹ si i sọ isọkusọ kaakiri pe idile ọba naa lo bo awọn nnkan ẹṣọ-ọba mọlẹ. O ni awọn dakẹ latọjọ yii nitori pe awọn ro o pe awọn eeyan ọhun yoo jawọ ninu iwa ibanilorukọjẹ ti wọn n hu kaakiri, ṣugbọn ni bayii to da bii ẹni pe wọn pinnu lati ma ṣe jawọ, o di dandan kawọn jẹ ki araalu mọ ododo ọrọ. Baba yii ni idile ọlọmọọba Arutu Oluokun ko ni nnkan kan an ṣe pẹlu iṣẹlẹ to ti ṣẹlẹ laarin 1314 AD si 1353 AD, ẹnikẹni ko si gbọdọ sọ awọn lorukọ ti ki i ṣe tawọn.


Nigba ti Ọba Oyedọtun waa de ori oye lawọn kan ti wọn jọ du oye bẹrẹ si i sọ isọkusọ kaakiri pe idile ọba naa lo bo awọn nnkan ẹṣọ-ọba mọlẹ. O ni awọn dakẹ latọjọ yii nitori pe awọn ro o pe awọn eeyan ọhun yoo jawọ ninu iwa ibanilorukọjẹ ti wọn n hu kaakiri, ṣugbọn ni bayii to da bii ẹni pe wọn pinnu lati ma ṣe jawọ, o di dandan kawọn jẹ ki araalu mọ ododo ọrọ. Baba yii ni idile ọlọmọọba Arutu Oluokun ko ni nnkan kan an ṣe pẹlu iṣẹlẹ to ti ṣẹlẹ laarin 1314 AD si 1353 AD, ẹnikẹni ko si gbọdọ sọ awọn lorukọ ti ki i ṣe tawọn. O ni Ọba Adedọtun ni Ọrangun kẹta ti yoo jẹ lati idile Arutu Oluokun, ko si si ọmọ ilu Ila ti ko mọ akoko ọba naa si rere nitori oriṣiiriṣii iṣẹ idagbasoke lo n wọnu ilu naa wa lati ọdun mẹtadinlogun sẹyin to ti gun ori-itẹ awọn baba-nla rẹ.


O ni Ọba Adedọtun ni Ọrangun kẹta ti yoo jẹ lati idile Arutu Oluokun, ko si si ọmọ ilu Ila ti ko mọ akoko ọba naa si rere nitori oriṣiiriṣii iṣẹ idagbasoke lo n wọnu ilu naa wa lati ọdun mẹtadinlogun sẹyin to ti gun ori-itẹ awọn baba-nla rẹ.


Aṣofin PDP gboṣuba fun Oyetọla lori sisan owo-oṣu tuntun fawọn oṣiṣẹ l’Ọṣun

Florence Babaṣọla, Oṣogbo Aṣofin to n ṣoju awọn eeyan Obokun/Oriade nile-igbimọ aṣofin apapọ orileede yii, Ọnarebu Oluwọle Ọkẹ, ti sọ pe Gomina ipinlẹ Ọṣun, Alhaji Gboyega Oyetọla, yẹ lẹni teeyan gbọdọ gboriyin fun lori bo ṣe fọwọ si sisan owo-oṣu tuntun fun awọn oṣiṣẹ ijọba. Ninu atẹjade kan ti Wọle Ọkẹ fi sita lọjọ Aiku, Sannde, ọsẹ yii, lo ti ni loootọ ọmọ ẹgbẹ oṣelu PDP loun, ṣugbọn oṣelu ko sọ pe keeyan dibọn bii ẹni pe oun ko ri iṣẹ rere ti ẹni to jẹ ọmọ ẹgbẹ oṣelu mi-in ba n ṣe. Ọkẹ ṣalaye pe ki i ṣe ọmọ ẹgbẹ oṣelu APC nikan lo jẹ oṣiṣẹ ijọba nipinlẹ Ọṣun, gbogbo awọn to wa ninu ẹgbẹ oṣelu atawọn ti ko ṣe oṣelu ni. Nitori naa, fun gomina lati gbe igbeṣe naa lasiko yii, to si tun gbẹsẹ kuro lori bi wọn ki i ṣe san afikun owo-oṣu oṣiṣẹ lọdọọdun, aṣofin yii sọ pe iwuri nla ni. O ni oun fẹ igbesi aye irọrun fun gbogbo awọn eeyan toun n ṣoju l’Abuja, ohunkohun ti ẹnikẹni ba si ṣe lati fi mu inu awọn araalu dun, lai ka ti ẹgbẹ oṣelu si, yẹ ni igboriyin fun. O waa gba Gomina Oyetọla niyanju pe ohun to ku tijọba rẹ le ṣe lati mu ki alaafia ati ifọkanbalẹ wa l’Ọṣun ni pe ko tete gbe igbesẹ lori ipese iṣẹ to to ẹgbẹrun lọna aadọta fun awọn ọdọ.


Nitori naa, fun gomina lati gbe igbeṣe naa lasiko yii, to si tun gbẹsẹ kuro lori bi wọn ki i ṣe san afikun owo-oṣu oṣiṣẹ lọdọọdun, aṣofin yii sọ pe iwuri nla ni. O ni oun fẹ igbesi aye irọrun fun gbogbo awọn eeyan toun n ṣoju l’Abuja, ohunkohun ti ẹnikẹni ba si ṣe lati fi mu inu awọn araalu dun, lai ka ti ẹgbẹ oṣelu si, yẹ ni igboriyin fun. O waa gba Gomina Oyetọla niyanju pe ohun to ku tijọba rẹ le ṣe lati mu ki alaafia ati ifọkanbalẹ wa l’Ọṣun ni pe ko tete gbe igbesẹ lori ipese iṣẹ to to ẹgbẹrun lọna aadọta fun awọn ọdọ. O ni iye awọn ọdọ ti wọn kawe, ṣugbọn ti wọn ko riṣẹ fi ṣe pọ pupọ, ojoojumọ ni wọn si n pọ si i, ko si si bi awọn adari ṣe le ni ifayabalẹ lai ṣe pe awọn ọdọ niṣẹ gidi lọwọ. Opin ọsẹ to kọja ni Gomina Oyetọla kede pe ijọba oun yoo bẹrẹ sisan owo-oṣu tuntun, iyẹn ẹgbẹrun lọna ọgbọn fun oṣiṣẹ to kere julọ l’Ọṣun, sisan rẹ yoo si bẹrẹ loṣu kọkanla ti a wa yii.


O ni iye awọn ọdọ ti wọn kawe, ṣugbọn ti wọn ko riṣẹ fi ṣe pọ pupọ, ojoojumọ ni wọn si n pọ si i, ko si si bi awọn adari ṣe le ni ifayabalẹ lai ṣe pe awọn ọdọ niṣẹ gidi lọwọ. Opin ọsẹ to kọja ni Gomina Oyetọla kede pe ijọba oun yoo bẹrẹ sisan owo-oṣu tuntun, iyẹn ẹgbẹrun lọna ọgbọn fun oṣiṣẹ to kere julọ l’Ọṣun, sisan rẹ yoo si bẹrẹ loṣu kọkanla ti a wa yii.


Awọn ọta ilọsiwaju kan tun fẹẹ da ipinlẹ Ọṣun ru o – Ijọba fariwo ta

Florence Babaṣọla, Oṣogbo Ijọba ipinlẹ Ọṣun ti pariwo sita bayii pe awọn janduku kan tun ti n gbero lati da wahala silẹ nipinlẹ Ọṣun ni ọjọ Aje, Mọnde, ọsẹ yii. Ninu atẹjade kan ti Kọmisanna feto iroyin, Funkẹ Ẹgbẹmọde, fi sita lo ti ke si obi, alagbatọ, pẹlu awọn araalu lati ki awọn ọmọ wọn bọ abẹ. O ni aṣiri ti tu sijọba lọwọ pe awọn ọta alaafia fẹẹ lo awọn janduku naa lati tun fi awọn araalu sinu inira lẹẹkeji. Ẹgbẹmọde fi kun ọrọ rẹ pe ijọba ti fi iṣẹlẹ naa to awọn agbofinro leti lati le daabo bo ẹmi ati dukia araalu nitori ina eyi to ṣẹlẹ sẹyin ko ti i ku tan. O ni ẹnikẹni to ba kora jọ nibikibi tabi to dara pọ mọ awọn to ba kora jọ lai mọ nnkan ti wọn n ṣe yoo foju wina ofin.


Gende marun-un bọ sọwọ ọlọpaa n’Ifọ, ipaniyan ati ole jija ni wọn mu wọn fun

Adefunkẹ Adebiyi,Abẹokuta Nitori ai si ọlọpaa loju popo mọ lasiko yii, ọpọ awọn ọmọ ganfe lo n fi ojumọmọ pitu fawọn eeyan. Bo tilẹ jẹ pe gbogbo wọn kọ lọwọ n ba, awọn to bọ sọwọ ọlọpaa lo le sọ. Iru ẹ ni tawọn gende marun-un ti wọn ko sakolo ọlọpaa lagbegbe Ifọ, nipinlẹ Ogun, lọjọ Aiku, Sannde, ọsẹ yii, ti i ṣe ọjọ kin-in-ni, oṣu kọkanla, wọn ni wọn mọ nipa iku ẹnikan to n jẹ Sunday, wọn da awọn eeyan to n kọja lọna, wọn gbowo, gba foonu, wọn si da rogbodiyan silẹ nitosi ọja Ifọ. Ọwọ aarọ ọjọ Aiku naa ni awọn gende marun-un ti wọn pe orukọ wọn ni Afeez Ọlapade,(Sabiko, ẹni ọdun mejilelogun), Idowu Adebayọ; ọmọ ọdun mejidinlogun, Oduwaye Ṣeyi (Owo aje, ẹni ọdun mejilelogun) Fatai Olude, ẹni ọdun mejilelogun ati Alabi Ṣẹgun toun naa jẹ ẹni ọdun mejilelogun bẹrẹ si i da awọn eeyan lọna pẹlu awọn nnkan ija ti wọn ko dani. Bi wọn ti n ko jinni-jinni bo wọn naa ni wọn n gba awọn nnkan ti wọn ni lọwọ gbogbo lọwọ wọn. Ọmọ ẹgbẹ okunkun ni wọn pe awọn bọisi yii n’Ifọ, wọn ni awọn ni wọn maa n da wahala silẹ lagbegbe naa.


Ọwọ aarọ ọjọ Aiku naa ni awọn gende marun-un ti wọn pe orukọ wọn ni Afeez Ọlapade,(Sabiko, ẹni ọdun mejilelogun), Idowu Adebayọ; ọmọ ọdun mejidinlogun, Oduwaye Ṣeyi (Owo aje, ẹni ọdun mejilelogun) Fatai Olude, ẹni ọdun mejilelogun ati Alabi Ṣẹgun toun naa jẹ ẹni ọdun mejilelogun bẹrẹ si i da awọn eeyan lọna pẹlu awọn nnkan ija ti wọn ko dani. Bi wọn ti n ko jinni-jinni bo wọn naa ni wọn n gba awọn nnkan ti wọn ni lọwọ gbogbo lọwọ wọn. Ọmọ ẹgbẹ okunkun ni wọn pe awọn bọisi yii n’Ifọ, wọn ni awọn ni wọn maa n da wahala silẹ lagbegbe naa. Eyi lo n lọ lọwọ, gẹgẹ bi DSP Abimbọla Oyeyẹmi to fi iṣẹlẹ naa to ALAROYE leti ṣe ṣalaye, ti awọn kan fi pe DPO teṣan ọlọpaa Ifọ, CSP Adeniyi Adekunle, pe awọn janduku ti gbajọba Ifọ o. Nigba tawọn ọlọpaa debẹ ni wọn ba ọkunrin kan tọjọ ori ẹ to mẹẹẹdọgbọn ninu agbara ẹjẹ, wọn ti ṣa a ladaa yanna yanna. Wọn pada mọ pe Sunday lọkunrin naa n jẹ, wọn gbe e lọ sileewosan, ṣugbọn awọn dokita ni ọkunrin naa ti dero ọrun. Ẹnikan ti wọn pe orukọ tiẹ ni Muhammed toun n wa ọkọ tirela naa fara gba ninu iṣẹlẹ yii, oun naa ṣesẹ, bẹẹ ni wọn gba foonu ọkunrin kan ti wọn pe ni Ọlalekan Alade.


Eyi lo n lọ lọwọ, gẹgẹ bi DSP Abimbọla Oyeyẹmi to fi iṣẹlẹ naa to ALAROYE leti ṣe ṣalaye, ti awọn kan fi pe DPO teṣan ọlọpaa Ifọ, CSP Adeniyi Adekunle, pe awọn janduku ti gbajọba Ifọ o. Nigba tawọn ọlọpaa debẹ ni wọn ba ọkunrin kan tọjọ ori ẹ to mẹẹẹdọgbọn ninu agbara ẹjẹ, wọn ti ṣa a ladaa yanna yanna. Wọn pada mọ pe Sunday lọkunrin naa n jẹ, wọn gbe e lọ sileewosan, ṣugbọn awọn dokita ni ọkunrin naa ti dero ọrun. Ẹnikan ti wọn pe orukọ tiẹ ni Muhammed toun n wa ọkọ tirela naa fara gba ninu iṣẹlẹ yii, oun naa ṣesẹ, bẹẹ ni wọn gba foonu ọkunrin kan ti wọn pe ni Ọlalekan Alade. Awọn ọlọpaa gba ya awọn janduku to pitu naa, ọwọ wọn si ba awọn marun-un yii. Foonu marun-un ti wọn ja gba lọwọ awọn eeyan lawọn ọlọpaa sọ pe awọn ba lọwọ wọn. Bi wọn ṣe mu wọn yii ni CP Edward Ajogun ti kilọ fawọn ọdaran eeyan ti wọn ro pe ọlọpaa ko si niluu mọ pe ki wọn ṣiwọ ninu iṣẹ ibi.


Awọn ọlọpaa gba ya awọn janduku to pitu naa, ọwọ wọn si ba awọn marun-un yii. Foonu marun-un ti wọn ja gba lọwọ awọn eeyan lawọn ọlọpaa sọ pe awọn ba lọwọ wọn. Bi wọn ṣe mu wọn yii ni CP Edward Ajogun ti kilọ fawọn ọdaran eeyan ti wọn ro pe ọlọpaa ko si niluu mọ pe ki wọn ṣiwọ ninu iṣẹ ibi. O ni ọlọpaa wa kaakiri ti wọn n ṣiṣẹ wọn, ẹni ti wọn ba si ka mọ idi ibajẹ, ọwọ kan naa ni wọn yoo mu un.


O ni ọlọpaa wa kaakiri ti wọn n ṣiṣẹ wọn, ẹni ti wọn ba si ka mọ idi ibajẹ, ọwọ kan naa ni wọn yoo mu un.


Nitori ogun eeyan ti mọto tẹ pa lẹẹkan naa, awọn araalu fẹhonu han l’Akoko

Oluṣẹyẹ Iyiade,Akurẹ Ọgọọrọ awọn araalu ni wọn jade lati fẹhonu han ta ko iṣẹlẹ ijamba ọkọ to n fẹmi awọn eeyan ṣofo lagbegbe Akoko laaarọ ọjọ Aiku, Sannde, ọsẹ ta a wa yii. Ọkọ tirela to ṣokunfa ijamba to ṣẹṣẹ waye lọjọ Abamẹta, Satide, ọsẹ to kọja, lawọn olufẹhonu ọhun kọkọ dana sun, lẹyin eyi ni wọn tun di ọna marosẹ Ọwọ si Ikarẹ Akoko pa, ti wọn ko si fun awọn awakọ akero ati ti aladaani ti wọn rin si asiko naa laaye ati kọja fun ọpọlọpọ wakati. Oriṣiiriṣii akọle bii ‘Ewu nla ni ijamba ọkọ gbogbo igba jẹ fun wa’, ‘Iku ojiji yii ti pọ ju l’Akungba Akoko’, ‘A fẹ ki Gomina Akeredolu tete waa ran wa lọwọ’ ati beẹ bẹe lọ lawọn ọdọ to n binu naa kọ sara awọn patako ti wọn gbe lọwọ lasiko ti wọn fi ṣe iwọde. O kere tan, awọn bii ogun la gbọ pe ọkọ ajagbe ọhun tẹ pa ninu ọja Ibaka to wa niluu Akungba lalẹ ọjọ Abamẹta tiṣẹlẹ yii waye. Lara awọn to ku naa ni awọn ọmọdekunrin meji kan ti ọkọ akẹru naa kọ lu nibi ti wọn ti n ta fufu. Mọsuari ileewosan ijọba to wa ni Ikarẹ ati Iwarọ Ọka Akoko la gbọ pe wọn ṣi tọju oku awọn to ku naa si lasiko ta a n kọ iroyin yii lọwọ.


Ọmọ tiwa nilẹ Hausa ni Kayọde Fayẹmi- Sultan lo sọ bẹẹ

Aderohunmu Kazeem Ọba ilu Sokoto, Sa’ad Abubakar, ti sọ pe ọmọ awọn daadaa ni Gomina ipinlẹ Ekiti, Ọmọwe Kayọde Fayẹmi, ati pe baba nla awọn, Sir Ahmadu Bello, paapaa lo gba a tọ bii ọmọ. Ki i ṣe ọba alaye yii nikan lo sọrọ ọhun o, bi Nasir El-Rufai, gomina ipinlẹ Kaduna, naa ti ṣe gba ẹrọ amohun-dun-gbẹmu, niṣe loun naa sọ pe ko si irọ ninu ohun ti Ọba Sokoto, sọ, ati pe idi ti awọn tawọn jẹ ọmọ Hausa, ṣe gba ọkunrin ọmọ Ekiti, yii ni ọmọ awọn, gbogbo eeyan naa ni yoo ri aṣiri ọrọ ọhun laipẹ jọjọ. Nibi etọ kan ti awọn ọmọ Hausa pejọ si bamu ni ọrọ yii ti jẹ jade, ayẹyẹ aadọta ọdun ti Arewa House ti wa, gbongan nla ti wọn maa n ko gbogbo ohun to jẹ mọ itan ati ohun iṣenbaye awọn Hausa si ni. Lasiko ti Ọba naa n ki awọn eeyan kaabọ lo sọrọ ọhun. Nigba ti Nasiru, gomina Kaduna, naa yoo si sọrọ, niṣe lo kin ọba ọhun lẹyin, to si fidi ẹ mulẹ pe awọn ti awọn jẹ ọmọ Hausa ki i ṣadeede ṣe nnkan ti ko ba ni idi pataki. Lọjọ naa, Dokita Kayọde Fayẹmi ni alejo pataki to ba awọn eeyan sọrọ nibẹ.


Lasiko ti Ọba naa n ki awọn eeyan kaabọ lo sọrọ ọhun. Nigba ti Nasiru, gomina Kaduna, naa yoo si sọrọ, niṣe lo kin ọba ọhun lẹyin, to si fidi ẹ mulẹ pe awọn ti awọn jẹ ọmọ Hausa ki i ṣadeede ṣe nnkan ti ko ba ni idi pataki. Lọjọ naa, Dokita Kayọde Fayẹmi ni alejo pataki to ba awọn eeyan sọrọ nibẹ. Gbogbo awọn eeyan to si gbọ bi awọn Hausa ṣe sọ ọkunrin oloṣelu ọmọ Ekiti yii dọmọ wọn lojiji ni wọn n sọ pe ọrọ naa yoo too ye kaluku, gẹgẹ bi Nasiru El-Rudfai ṣe sọ, paapaa bi eto oṣelu ọdun 2023 ṣe n sare kan ilẹkun gbọngbọn.


Gbogbo awọn eeyan to si gbọ bi awọn Hausa ṣe sọ ọkunrin oloṣelu ọmọ Ekiti yii dọmọ wọn lojiji ni wọn n sọ pe ọrọ naa yoo too ye kaluku, gẹgẹ bi Nasiru El-Rudfai ṣe sọ, paapaa bi eto oṣelu ọdun 2023 ṣe n sare kan ilẹkun gbọngbọn.


Awọn ṣọja yari, wọn lawọn o ni i yọju si igbimọ to fẹẹ gbẹjọ rogbodiyan to ṣẹlẹ ni Lẹkki

Aderohunmu Kazeem Igbimọ elẹni-meje ti ijọba Eko ṣagbekalẹ ẹ ti n kọwe ranṣẹ si awọn eeyan ti ọrọ kan lori rogbodiyan to ṣẹlẹ ni too-geeti Lẹkki logunjọ, oṣu kẹwaa, nigba ti awọn ṣọja kọlu awọn ọdọ to n ṣewọde, ti ọrọ ọhun si pada da wahala rẹpẹtẹ silẹ kaakiri Naijiria. ALAROYE gbọ pe ileeṣẹ ologun ilẹ Naijiria ti sọ pe oun ko ni i da igbimọ kankan loun, afi ti ijọba Eko ba kọwe, to si fun oun laṣẹ lati yọju sibi igbimọ ọhun. Agbẹnusọ fun ẹka ileeṣẹ ologun 81 Division, Ọgagun Ọṣọba Ọlaniyi, ti sọ pe ijọba Eko lo ran awọn lọ sibẹ, ijọba ọhun naa lo si gbe igbimọ ọhun kalẹ, to ba yẹ ki awọn ṣọja yọju si awọn igbimọ naa, o ṣe pataki ki ijọba kọ lẹta, awọn yoo si yọju lati jokoo pẹlu igbimọ ọhun. Alaga igbimọ naa, Adajọ Doris Okuwobi, ti yoo bẹrẹ si i gbọ oriṣiiriṣii iṣẹlẹ to waye ni Lẹkki, to ba awọn oniroyin sọrọ sọ pe gbogbo awọn tọrọ kan pata lawọn ti kọwe ranṣẹ si pe wọn gbọdọ yọju. O ni ọrọ naa ko yọ ileeṣẹ ologun silẹ, tabi ileeṣẹ ọlọpaa atawọn mi-in laarin awujọ. Bakan naa lo sọ pe gbogbo iwa buruku ti awọn ẹṣọ agbofinro SARS paapaa hu si araalu lawọn yoo tu yẹwo yẹbẹyẹbẹ.


Alaga igbimọ naa, Adajọ Doris Okuwobi, ti yoo bẹrẹ si i gbọ oriṣiiriṣii iṣẹlẹ to waye ni Lẹkki, to ba awọn oniroyin sọrọ sọ pe gbogbo awọn tọrọ kan pata lawọn ti kọwe ranṣẹ si pe wọn gbọdọ yọju. O ni ọrọ naa ko yọ ileeṣẹ ologun silẹ, tabi ileeṣẹ ọlọpaa atawọn mi-in laarin awujọ. Bakan naa lo sọ pe gbogbo iwa buruku ti awọn ẹṣọ agbofinro SARS paapaa hu si araalu lawọn yoo tu yẹwo yẹbẹyẹbẹ. O fi kun un pe igbimọ naa ṣetan lati tu iṣu desalẹ ikoko lori ohun to fa wahala lọjọ naa, ati pe gbogbo awọn eeyan ti ọrọ ba kan pata lawọn yoo pe, ti wọn si gbọdọ yọju paapaa. Ọgagun Ọlaniyi, iyẹn agbẹnusọ fawọn ṣọja sọ pe, “Araalu lawa naa, ki i ṣe pe a sadeede lọ sibẹ, wọn pe wa ni, igbimọ kankan ko si lẹtọọ lati maa fọrọ wa ileeṣẹ ologun lẹnu wo lori ohun to ṣẹlẹ ni Lẹkki. Awa naa ni ẹtọ daadaa labẹ ofin, ti wọn ba nilo wa, ijọba Eko ni yoo pe wa, ti a oo si yọju si wọn.


O fi kun un pe igbimọ naa ṣetan lati tu iṣu desalẹ ikoko lori ohun to fa wahala lọjọ naa, ati pe gbogbo awọn eeyan ti ọrọ ba kan pata lawọn yoo pe, ti wọn si gbọdọ yọju paapaa. Ọgagun Ọlaniyi, iyẹn agbẹnusọ fawọn ṣọja sọ pe, “Araalu lawa naa, ki i ṣe pe a sadeede lọ sibẹ, wọn pe wa ni, igbimọ kankan ko si lẹtọọ lati maa fọrọ wa ileeṣẹ ologun lẹnu wo lori ohun to ṣẹlẹ ni Lẹkki. Awa naa ni ẹtọ daadaa labẹ ofin, ti wọn ba nilo wa, ijọba Eko ni yoo pe wa, ti a oo si yọju si wọn. Ṣa o, igbimọ ẹlẹni-meje yii ti sọ pe ko tọna fun ileeṣẹ oloogun lati sọ pe awọn ko ni i yọju. Ọkan ninu awọn ọmọ igbimọ ọhun sọ pe o jẹ ohun to ku diẹ kaato ki adajọ kọwe si ileeṣẹ ologun, ki wọn si maa sọ pe awọn ko ni i yọju, bẹẹ agbara ti igbimọ yii ni fun un ni anfaani lati pe ẹnikẹni lati waa sọ tẹnu ẹ, paapaa awọn tọrọ ọhun kan.


Ṣa o, igbimọ ẹlẹni-meje yii ti sọ pe ko tọna fun ileeṣẹ oloogun lati sọ pe awọn ko ni i yọju. Ọkan ninu awọn ọmọ igbimọ ọhun sọ pe o jẹ ohun to ku diẹ kaato ki adajọ kọwe si ileeṣẹ ologun, ki wọn si maa sọ pe awọn ko ni i yọju, bẹẹ agbara ti igbimọ yii ni fun un ni anfaani lati pe ẹnikẹni lati waa sọ tẹnu ẹ, paapaa awọn tọrọ ọhun kan.


Lai Muhammed kọlu awọn to sọna sileeṣẹ Tinubu, o ni ọta oniroyin ati dẹmokiresi ni wọn

Jide Alabi Minisita fun eto iroyin, Alhaji Lai Muhammed, ti bu ẹnu atẹ lu bi awọn kan ṣe sọ ina sileeṣẹ tẹlifiṣan TVC, ati iwe iroyin The Nation. Ọkunrin oloṣelu yii sọrọ yii lasiko to ṣabẹwo si awọn ileeṣẹ iroyin mejeeji yii lati ba wọn kẹdun ijanba to ṣẹlẹ si wọn lasiko rogbodiyan SARS, nibi tawọn janduku kan ti sọna sileeṣẹ ọhun. O fi kun un pe ọna lati pa ẹnu awọn oniroyin mọ ni igbesẹ ọhun, ati pe ki i ṣe iṣẹlẹ to dara fun ijọba awa-ara-wa. Agbẹnusọ fun minisita yii, Sẹgun Adeyẹmi, ni o jẹ ohun idunnu pe ko pẹ pupọ ti ileeṣẹ iroyin mejeeji fi pada sori afẹfẹ, eyi to ni yoo jẹ ijakulẹ nla fun awọn janduku to ṣiṣẹ yii, nitori wọn ko lero pe awọn ileeṣẹ iroyin naa le tete pada sori afẹfẹ. Lai ni wọn fẹẹ fi tiwọn ko ba ẹtọ oniroyin lati maa gbohun safẹfẹ ni, bakan naa ni wọn tun fẹẹ fi ṣe ijanba fun ijọba dẹmokiresi, ṣugbọn ileeṣẹ iroyin mejeeji yii ṣiṣẹ akin, wọn jajabọ lọwọ ohun to le ko irẹwẹsi ba wọn. Ileeṣẹ mejeeji yii, Aṣiwaju Bọla Tinubun lo ni wọn, nitori ọkunrin yii gan-an ni wọn ṣe kọlu awọn ileeṣẹ ọhun, lori ẹsun ti wọn fi kan an pe oun lo ni ki awọn ṣọja lọọ kọlu awọn ọdọ to n ṣewọde ni Too-geeti Lẹkki, l’Ekoo.


Eeyan bii ogun lọkọ tẹ pa ninu ọja Ibaka, l’Akungba-Akoko

Oluṣẹyẹ Iyiade, Akurẹ O kere tan, eeyan bii ogun la gbọ pe wọn ku, nigba tawọn mi-in tun fara pa ninu ijamba ọkọ to waye laarin ọja Ibaka, niluu Akungba Akoko, lalẹ ọjọ Abamẹta, Satide. Alaye ta a gbọ lati ẹnu ẹnikan to wa nibi iṣẹlẹ naa ni pe awakọ ajagbe kan to n bọ lati ọna ilu Ikarẹ Akoko lo padanu ijanu ọkọ rẹ lojiji nigba to n sọkalẹ lati ori Okerigbo, eyi ti ko fi bẹẹ jinna rara si Fasiti Adekunle Ajasin, to wa niluu Akungba. Loju ẹsẹ lo ni ọkọ tirela to ko ọpọ irẹsi ọhun ti tẹ awọn eeyan bii ogun pa, bẹẹ lo tun ṣe ọgọọrọ awọn ara ọja ọhun atawọn eeyan mi-in leṣe yannayanna. Nigba to n fidi iṣẹlẹ naa mulẹ, Alukoro ileesẹ ọlọpaa ipinlẹ Ondo, Tee-Leo Ikoro, ni nnkan bii aago meje aabọ alẹ ni ijamba ọhun waye. O ni awọn eeyan bii mẹjọ loun gbọ pe wọn ku sinu ijamba ọkọ naa, ati pe o ṣee ṣe kawọn oku ti wọn ko ti i ri fa yọ ṣi wa labẹ tirela to subu ọhun.


Ijọba Eko ti wọgi le ofin konilegbele patapata,wọn ni araalu le jade bo ṣe wu wọn

Faith Adebọla, Eko Ofin konilegbele tawọn eleebo n pe ni kọfiu (curfew) tijọba Eko paṣẹ rẹ lọjọ Iṣẹgun, Tusidee, ọsẹ to lọ lọhun-un ni wọn ti wọgi le bayii, wọn ti ni konikaluku maa lọ sẹnu iṣẹ ounjẹ oojọ rẹ bo ṣe fẹ, ati bo ṣe wu u. Gomina Babajide Sanwo-Olu lo wọgi le ofin konilegbele naa lọjọ Abamẹta, Satide, o ni ẹri ti fihan pe omi alaafia ipinlẹ Eko tawọn janduku kan daru tẹlẹ ti bẹrẹ si i toro bayii, eyi lo mu koun wọgi le kọfiu naa. Kọmiṣanna eto iroyin ati ọgbọn-inu, Ọgbẹni Gbenga Ọmọtọṣọ, to sọ ọrọ yii di mimọ sọ pe gomina ti fi da awọn olugbe ipinlẹ Eko loju pe aabo to peye maa wa fun wọn, tori gbogbo awọn agbofinro ati awọn ẹṣọ oju popo ti pada sẹnu iṣẹ wọn lati ri i daju pe ohun gbogbo n lọ bo ṣe yẹ nipinlẹ naa. Gomina waa rọ gbogbo araalu lati fọwọsowọpọ pẹlu ijọba, ki alaafia ati aabo le wa, ki wọn ma si ṣe tun da ọwọ aago pada sẹyin mọ, o ni kawọn eeyan tete taṣiiri ẹnikẹni ti wọn ba kẹẹfin pe o n huwa tabi sọrọ to tun le da yanpọnyanrin silẹ fawọn agbofinro. Tẹ o ba gbagbe, ofin konilegbele naa waye latari rukerudo to ṣẹ yọ nigba tawọn janduku kan ja iwọde tawọn ọdo n ṣe ta ko ọlọpaa SARS gba mọ wọn lọwọ, ti wọn si n da omi alaafia ipinlẹ Eko atawọn ipinlẹ mi-in ni Naijiria ru.


Bi ẹnikẹni ba kọlu yin, ẹyin naa ẹ kọlu wọn – Ọga ọlọpaa patapata

Nitori bi awọn janduku kan ṣe pa awọn ọlọpaa nipakupa lasiko rogbodiyan SARS, Ọga ọlọpaa orilẹ-ede yii, Mohammed Adamu, ti paṣẹ fawọn agbofinro pe ki awọn naa kọlu wọn lati daabo bo ara wọn lọwọ awọn tọọgi to ba doju ija kọ wọn. Adamu sọrọ yii nigba to lọọ ṣabẹwo lori eto aabo kaakiri ilu Abuja. O ni, “Araalu ni ẹyin ọlọpaa naa, bẹẹ lẹyin naa ni ẹtọ, fun idi eyi, ko yẹ ki ẹnikẹni fi ẹtọ tiyin naa du yin.” Ọga ọlọpaa ti fun awọn ọlọpaa laṣẹ lati koju ija sẹnikẹni to ba kọlu wọn, nitori awọn ọlọpaa naa lẹtọọ daadaa, ko si yẹ ki tọọgi tabi janduku kankan maa fi ẹmi tiwọn naa wewu. O fi kun un pe ọrọ ti oun sọ yii, oun fẹẹ fi da araalu loju pe awọn ọlọpaa naa lẹtọọ labẹ ofin, awọn naa si gbọdọ daabo bo ara wọn daadaa. Bakan naa lo sọ pe, “Ti a ba ri janduku kan to kọlu yin, gbogbo ọna ni ki ẹyin naa gba fi daabo bo ara yin, paapaa ti ko ba si ọna abayọ mọ rara.”


Lẹyin ọpọlọpọ miliọnu, awọn Fulani ti tu alaga ijọba ibilẹ Iganna ti wọn gbe silẹ

Aderohunmu Kazeem Awọn Fulani ti tu alaga ijọba ibile Onidagbasoke Iganna, Ọgbẹni Jacob Ọlayiwọla Adeleke, silẹ lẹyin ti wọn gbowo, ti wọn tun fiya nla jẹ ẹ Ọjọ Abamẹta, Satide, lawọn Fulani ajinigbe tu alaga ọhun ati dẹrẹba ẹ ti wọn ji gbe silẹ, lẹyin ti wọn ti lo ọjọ marun-un lọdọ wọn. Ilu Ibadan ni Adeleke n lọ ki wọn too ji awọn mejeeji gbe lọjọ Aiku, Sannde, to kọja yii. ALAROYE gbọ pe, deede aago mẹfa irọlẹ ana ni wọn ri alaga kansu ọhun ati dẹrẹba ẹ ti wọn pe ni Mufu gba pada, lẹyin tawọn Fulani yii ti bii miliọnu marun-un aabọ lọwọ awọn eeyan wọn. Ọkan ninu awọn eeyan agbegbe ọhun to ba wa sọrọ, ṣugbọn to kọ lati darukọ ara ẹ sọ pe awọn Fulani ni wọn ji ọkunrin oloṣelu naa gbe, ati pe ori oke kan ni wọn gbe wọn lọ lagbegbe Ado-Awaye mọ Iṣẹyin. O ni awọn janduku ọhun ko duro soju kan, niṣe ni wọn n rin kiri, ti wọn si fiya jẹ alaga yii pẹlu ẹni keji ẹ. Alaga kansu Iwajọwa, Ọnarebu Akeem Adedibu, ni wọn sọ pe o lọọ gbe alaga ọhun wa ni kete ti wọn tu u silẹ. Bakan naa la gbọ pe awọn ajinigbe yii to meje.


Ọkan ninu awọn eeyan agbegbe ọhun to ba wa sọrọ, ṣugbọn to kọ lati darukọ ara ẹ sọ pe awọn Fulani ni wọn ji ọkunrin oloṣelu naa gbe, ati pe ori oke kan ni wọn gbe wọn lọ lagbegbe Ado-Awaye mọ Iṣẹyin. O ni awọn janduku ọhun ko duro soju kan, niṣe ni wọn n rin kiri, ti wọn si fiya jẹ alaga yii pẹlu ẹni keji ẹ. Alaga kansu Iwajọwa, Ọnarebu Akeem Adedibu, ni wọn sọ pe o lọọ gbe alaga ọhun wa ni kete ti wọn tu u silẹ. Bakan naa la gbọ pe awọn ajinigbe yii to meje. Wọn ni ọkunrin oloṣelu yii ti pinnu lati lọọ gba itọju lọsibitu, ki ara ẹ le bọ sipo lẹyin idaamu tawọn Fulani ajinigbe ko ba a. Tẹ o ba gbagbe, igba miliọnu naira lawọn ajinigbe ọhun lawọn fẹẹ gba nigba ti wọn kọkọ ba awọn eeyan Ogbẹni Jacob Ọlayiwọla Adeleke sọrọ lẹyin ti wọn ji i. Ilu Ilua, ni wọn ti kọ lu oun ati dẹrẹba ẹ laarin Ado-Awaye si Okeho. Wọn ni gbogbo igba nirufẹ iṣẹlẹ bẹẹ maa n waye laarin Ado-Awaye, Iganna, Okeho atawọn ibomi-in to sun mọ ọn


Wọn ni ọkunrin oloṣelu yii ti pinnu lati lọọ gba itọju lọsibitu, ki ara ẹ le bọ sipo lẹyin idaamu tawọn Fulani ajinigbe ko ba a. Tẹ o ba gbagbe, igba miliọnu naira lawọn ajinigbe ọhun lawọn fẹẹ gba nigba ti wọn kọkọ ba awọn eeyan Ogbẹni Jacob Ọlayiwọla Adeleke sọrọ lẹyin ti wọn ji i. Ilu Ilua, ni wọn ti kọ lu oun ati dẹrẹba ẹ laarin Ado-Awaye si Okeho. Wọn ni gbogbo igba nirufẹ iṣẹlẹ bẹẹ maa n waye laarin Ado-Awaye, Iganna, Okeho atawọn ibomi-in to sun mọ ọn


Ijọba ni ki gbogbo oṣiṣẹ pada sẹnu iṣẹ l’Ekoo

Faith Adebọla, Eko Gomina ipinlẹ Eko, Babajide Oluṣọla Sanwo-Olu, ti paṣẹ pe ki awọn oṣiṣẹ ọba lati ipele kin-in-ni si ikejila pada sẹnu iṣẹ bẹrẹ lati ọjọ Aje, Mọnde, to n bọ yii. Ọsan ọjọ Abamẹta, Satide, ni gomina paṣẹ bẹẹ ninu atẹjade kan ti Olori awọn oṣiṣẹ nipinlẹ naa, Hakeem Muri-Okunọla, fi sita lorukọ gomina. Atẹjade naa ka lapa kan pe: “Lẹyin imọran ti a ti ri gba latọdọ igbimọ tijọba apapọ gbe kalẹ lori itankalẹ arun koronafairọọsi ati ẹka eto ilera ipinlẹ Eko, eyi ni lati kede pe gomina wa, Babajide Sanwo-Olu, ti fọwọ si i pe ki gbogbo oṣiṣẹ ọba lati ipele kin-in-ni si ikejila ta a ti ni ki wọn maa ti ile ṣiṣẹ wọn latinu oṣu kẹta, ọdun yii, pada ṣẹnu iṣẹ lọfiisi kaluku wọn, bẹrẹ lati ọjọ Aje, Mọnde, ọjọ keji, oṣu kọkanla, ọdun 2020. “A ti ṣeto pe ki wọn kọ orukọ awọn oṣiṣẹ bi wọn ṣe n wọṣẹ laraarọ, ki wọn si ri i pe wọn pa ofin ati alakalẹ to yẹ lori idena arun korona mọ. Tẹ o ba gbagbe, kiki awọn oṣiṣẹ lati ipele kẹtala soke ni wọn n wa sibi iṣẹ ọba latari itankalẹ arun korona, nigba tawọn to ku lati ipele kejila sisalẹ n ṣiṣẹ lori ẹrọ ayelujara lati ile kaluku wọn.


Dapọ Abiọdun naa sanwo oṣu tuntun fawọn oṣiṣẹ l’Ogun

Adefunkẹ Adebiyi,Abẹokuta Idunnu ti ṣubu lu ayọ fawọn oṣiṣẹ ijọba nipinlẹ Ogun bayii, pẹlu bi ijọba Gomina Dapọ Abiọdun ṣe dẹrin-in pa ẹẹkẹ wọn nipari oṣu kẹwaa, ti wọn sanwo oṣu tuntun fun wọn pẹlu afikun. Ṣe ẹgbẹrun lọna ọgbọn lowo-oṣu to kere ju tawọn oṣiṣẹ n beere fun tipẹ, ṣugbọn Gomina Abiọdun fi ẹẹdẹgbẹta naira (500) kun tiẹ, iyẹn lo fi jẹ pe ẹgbẹrun lọna ọgbọn ati ẹẹdẹgbẹta naira ni oṣiṣẹ to ba gbowo to kere ju nipinlẹ yii yoo maa gba loṣooṣu (30,500). Lati fidi iṣẹlẹ yii mulẹ, ALAROYE ba olori Ajọ oṣiṣẹ, Nigeria Labour Congress, nipinlẹ Ogun, Kọmureedi Emmanuel Bankọle sọrọ. Ọkunrin naa fidi ẹ mulẹ pe loootọ ni, ijọba Dapọ Abiọdun ti mu ileri ẹ ṣẹ, awọn oṣiṣẹ ti n gba owo-oṣu tuntun naa lati ipari oṣu kẹwaa, bi wọn yoo si ṣe maa gba a lọ niyẹn. O dupẹ lọwọ gomina lorukọ awọn oṣiṣẹ, o si rọ ijọba lati tun foju wo awọn nnkan mi-in tawọn oṣiṣẹ n beere lọwọ wọn. Bakan naa ni Alaga awọn tiṣa nileewe girama nipinlẹ Ogun, iyẹn Academic Staff Union of Secondary School (ASUS), Kọmureedi Akeem Lasisi, fidi ẹ mulẹ fun wa pe loootọ lawọn tiṣa ti ri alaati ipari oṣu kẹwaa, iṣiro owo oṣu tuntun nijọba si san fun wọn.


Ọkunrin naa fidi ẹ mulẹ pe loootọ ni, ijọba Dapọ Abiọdun ti mu ileri ẹ ṣẹ, awọn oṣiṣẹ ti n gba owo-oṣu tuntun naa lati ipari oṣu kẹwaa, bi wọn yoo si ṣe maa gba a lọ niyẹn. O dupẹ lọwọ gomina lorukọ awọn oṣiṣẹ, o si rọ ijọba lati tun foju wo awọn nnkan mi-in tawọn oṣiṣẹ n beere lọwọ wọn. Bakan naa ni Alaga awọn tiṣa nileewe girama nipinlẹ Ogun, iyẹn Academic Staff Union of Secondary School (ASUS), Kọmureedi Akeem Lasisi, fidi ẹ mulẹ fun wa pe loootọ lawọn tiṣa ti ri alaati ipari oṣu kẹwaa, iṣiro owo oṣu tuntun nijọba si san fun wọn. Lasisi to tun jẹ Adele alaga TUC nipinlẹ yii dupẹ lọwọ Gomina Dapọ Abiọdun. O ni awọn mọ riri afikun owo to ṣe naa, ṣugbọn agbatan la a gba ọlẹ ni kijọba fi oore yii ṣe, gbogbo ibi to ku tawọn n bẹbẹ fun, ki wọn ba awọn bu ororo itura si i.


Lasisi to tun jẹ Adele alaga TUC nipinlẹ yii dupẹ lọwọ Gomina Dapọ Abiọdun. O ni awọn mọ riri afikun owo to ṣe naa, ṣugbọn agbatan la a gba ọlẹ ni kijọba fi oore yii ṣe, gbogbo ibi to ku tawọn n bẹbẹ fun, ki wọn ba awọn bu ororo itura si i.


O ma ṣe o, awọn oṣiṣẹ Sifu Difẹnsi meji ku sinu ijamba ọkọ l’Ondo

Oluṣẹyẹ Iyiade, Akurẹ Meji ninu awọn oṣiṣẹ ajọ Sifu Difẹnsi ẹka tipinlẹ Ondo, ni wọn ku, ti ẹni kan si tun fara pa ninu ijamba ọkọ kan to waye lalẹ ọjọ Ẹti, Furaidee, ọgbọnjọ oṣu yii. Awakọ bọọsi elero meje to gbe awọn ẹsọ alaabo ọhun ni wọn lo padanu ijanu ọkọ rẹ loju ọna marosẹ Ọrẹ si Ondo lasiko ti wọn n bọ lati ibi ariya isinku kan ti wọn lọọ ṣe l’Okitipupa. Wọn ní bi ọkọ bọọsi naa ti wọgbo mọ awakọ yii lọwọ lo ti takiti wọ inu koto nla kan to wa lẹgbẹẹ ọna, leyii to ṣokunfa iku meji ninu awọn eeyaan ọhun loju ẹsẹ, ti ẹni kan ninu wọn si tun farapa yannayanna. Wọn ti gbe ẹni to ṣeṣe ninu wọn lọ sileewosan ẹkọṣẹ iṣegun to wa niluu Ondo, nibi to ti n gba itọju lasiko ta a fi n ko iroyin yii jọ. Alukoro ajọ naa nipinlẹ Ondo, Olufẹmi Ọmọle, fidi iṣẹlẹ yii mulẹ fun akọroyin wa, o ni ọga agba patapata fun ajọ ọhun nipinlẹ Ondo, Ọgbẹni Okoro Eweka, naa ti ba ẹbi awọn to ku ọhun kẹdun.


‘’Wọn fẹẹ fawọn ounjẹ korona ti wọn ko pamọ ra ibo lọwọ araalu ni 2023 ni’’

Jide Alabi Wọn ti ni yoo ṣoro fun ijọba lati maa tu ile awọn eeyan yẹbẹyẹbẹ lori bi ijọba ṣe sọ pe ẹni ti ko ba da ẹru to ji ko pada lasiko rogbodiyan SARS, awọn agbofinro yoo maa wọle waa mu wọn. Wọn ni ile-ẹjọ nikan lo le fun iojọba niru aṣẹ bẹẹ, ati pe ẹnikẹni tawọn agbofinro ba kọlu ile ẹ lai ni iwe aṣẹ lati gbọn ile wọn wo yẹbẹyẹbẹ, iru ẹni bẹẹ le pe ijọba lẹjọ. Amofin agba, Mike Ozekhome, lo sọrọ ọhun fawọn oniroyin. Ohun to sọ ni pe ti ijọba ba n sọ pe awọn araalu kan ji ẹru ijọba ko, kinni kan to ṣe pataki ni pe ti eeyan ba ji ẹru gbe, iwa ọdaran niyẹn, ṣugbọn yoo ṣoro fun ijọba ipinlẹ kan lati bẹrẹ si i ya ojule awọn eeyan lai ni iwe aṣẹ ile-ẹjọ lati ṣe bẹẹ lọwọ. “Ohun ti ijọba gbọdọ ṣe ni pe o gbọdọ lọ sile-ẹjọ lati gbawe aṣẹ ko too le wọle ẹnikẹni, bẹẹ lo gbọdọ wa ninu iwe aṣẹ ọhun koko ohun ti wọn waa ṣe niru ile bẹẹ.” O ni ohun itiju nla ni bi ijọba ṣe ko ounjẹ pamọ, ti ebi si n pa araalu gidigidi. Bakan naa lo sọ pe ainitiju lo n da ijọba laamu lori bo ṣe bọ sita, ti wọn si n pariwo pe gbogbo ounjẹ tawọn ko pamọ pata ni awọn araalu ti ji ko tan.


Ohun to sọ ni pe ti ijọba ba n sọ pe awọn araalu kan ji ẹru ijọba ko, kinni kan to ṣe pataki ni pe ti eeyan ba ji ẹru gbe, iwa ọdaran niyẹn, ṣugbọn yoo ṣoro fun ijọba ipinlẹ kan lati bẹrẹ si i ya ojule awọn eeyan lai ni iwe aṣẹ ile-ẹjọ lati ṣe bẹẹ lọwọ. “Ohun ti ijọba gbọdọ ṣe ni pe o gbọdọ lọ sile-ẹjọ lati gbawe aṣẹ ko too le wọle ẹnikẹni, bẹẹ lo gbọdọ wa ninu iwe aṣẹ ọhun koko ohun ti wọn waa ṣe niru ile bẹẹ.” O ni ohun itiju nla ni bi ijọba ṣe ko ounjẹ pamọ, ti ebi si n pa araalu gidigidi. Bakan naa lo sọ pe ainitiju lo n da ijọba laamu lori bo ṣe bọ sita, ti wọn si n pariwo pe gbogbo ounjẹ tawọn ko pamọ pata ni awọn araalu ti ji ko tan. Amofin yii fi kun un pe bẹẹ lounjẹ ti wọn ko pamọ yii, owo-ori ti araalu san ni wọn fi ko o jọ. O ni, “Ebi, iṣẹ, oṣi lo wa orilẹ-ede yii, ati pe pupọ ninu awọn ọmọ Naijiria ni wọn ti sọ ireti nu paapaa, ti wọn ko si ni ireti gidi lori bi ọjọ ọla yoo ṣe ri. Ounjẹ ti wọn n ko pamọ yẹn, niṣe ni wọn fẹẹ tọju awọn ounje yẹn di ọdun 2023 lasiko ibo, ki wọn le pin in lati fi ra ibo lọwọ araalu.”


Amofin yii fi kun un pe bẹẹ lounjẹ ti wọn ko pamọ yii, owo-ori ti araalu san ni wọn fi ko o jọ. O ni, “Ebi, iṣẹ, oṣi lo wa orilẹ-ede yii, ati pe pupọ ninu awọn ọmọ Naijiria ni wọn ti sọ ireti nu paapaa, ti wọn ko si ni ireti gidi lori bi ọjọ ọla yoo ṣe ri. Ounjẹ ti wọn n ko pamọ yẹn, niṣe ni wọn fẹẹ tọju awọn ounje yẹn di ọdun 2023 lasiko ibo, ki wọn le pin in lati fi ra ibo lọwọ araalu.”


Ina sọ niwaju ọfiisi Gomina l’Ogun, tanka epo lo gbina

Adefunkẹ Adebiyi, Abẹokuta Ọjọ Abamamẹta, Satide, yii ni tanka epo kan deede gbina niwaju ọfiisi Gomina ipinlẹ Ogun, Ọmọọba Dapọ Abiọdun. Bo tilẹ jẹ pe ina to sọ naa ko ṣọṣẹ kankan ju tanka epo to jo naa lọ, ko sohun to jẹ ki eyi ri bẹẹ ju pe awọn oṣiṣẹ ileeṣẹ panapana tete debẹ, wọn si ri ina ọhun pa. Dẹrẹba to wa mọto epo bẹntiroolu naa, Nurudeen Yusuf, ṣalaye pe ninu ẹnjinni ọkọ naa ni kinni kan ti ṣana, nigba tawọn yoo si fi wo o ni ina nla ṣẹ yọ niwaju ọfiisi gomina ti mọto naa de lasiko yẹn. O ṣalaye pe Ijọra, niluu Eko, loun atawọn ọmọ ẹyin ọkọ meji ti n gbe bẹntiroolu naa bọ, Adatan, l’Abẹokuta, lawọn si n lọ ko too di pe ina sọ lojiji, to jo mọto naa run. Ohun to jọọyan loju ninu iṣẹlẹ yii ni pe tanka to n gbe epo bọ lati ọna jinjin bii eyi ko ni ohun ti wọn fi n pana ninu ọkọ bi ina ba ṣẹ yọ lojiji bii eyi.


Konilegbele ipinlẹ Eko ti di aago mẹfa aarọ si mewaa ale.

Aderohunmu Kazeem Gomina ipinlẹ Eko, Babajide Sanwo-Olu, ti tun ṣe atunṣe si asiko ti awọn eeyan ipinlẹ naa yoo lanfaani lati maa lo nita pẹlu bo ṣe kede pe awọn araalu le wa nigboro lati aago mefa aarọ di mẹwaa alẹ, yatọ si aago mefa aarọ si mẹjọ alẹ to ti wa atẹlẹ. Kọmiṣanna fun eto iroyin nipinlẹ naa, Gbenga Ọmọtọṣọ, lo kede eleyii. O ni lati ọjọ Ẹti, Furaidee, ọgbọnjọ, oṣu kẹwaa yii, awọn ara ipinle Eko ni anfaani lati maa jade lati aago mẹfa aarọ si aago mẹwaa alẹ lọ sibi ti wọn ba fẹ. Sanwo-Olu waa dupe lọwọ awọn ara Eko fun ifọwọsowọpọ wọn lati ri i pe alaafia jọba nipinle naa. Bakan naa lo ni ki wọn yago fun ohunkohun to le ṣakoba fun alaafia ipinlẹ naa.


Awọn ọlọpaa ti mu awakọ ajagbe to pa eeyan meji l’Ekiti

Oluyinka Soyemi, Ado-Ekiti Titi di asiko ta a pari akojọpọ iroyin yii ni dẹrẹba to wa ọkọ ajagbe to pa awọn meji kan loju ọna Poli, niluu Ado-Ekiti, ṣi wa lọdọ awọn ọlọpaa, ti wọn n ba iwadii lọ. Laaarọ kutu Ọjọbọ, Tọsidee, to jẹ ayajọ ọjọọbi Anọbi Muhammed niṣẹlẹ naa ṣẹlẹ si awọn oloogbe meji ọhun lasiko ti wọn fẹẹ gba ẹgbẹ ọkọ ajagbe to gbe epo naa pẹlu ọkada. ALAROYE gbọ pe awọn eeyan naa gbe apo agbado dani lori ọkada, bi wọn si ṣe fẹẹ ya tirela naa silẹ ni wọn fi ẹgbẹ kọ ọ, ibẹ ni ọkọ ọhun si ti tẹ wọn pa nigba ti wọn ko sabẹ ẹ. Ariwo ijamba naa lawọn eeyan agbegbe ọhun gbọ ti wọn fi sare jade, ṣugbọn ko si nnkan ti wọn le ṣe nitori loju-ẹsẹ lawọn eeyan naa ti dagbere faye. Iṣẹlẹ naa jẹ ibanujẹ nla fawọn to ri oku awọn mejeeji pẹlu bi ọpọlọ wọn ṣe fọ, ti ẹran ara wọn si ja jalajala sori titi nibẹ. Ẹnikan tọrọ naa ṣoju ẹ sọ pe awọn ọlọpaa teṣan Odo-Ado lo sare debẹ lati gba tirela ọhun silẹ lọwọ awọn to fẹẹ jo o, ti wọn si mu dẹrẹba naa, bẹẹ lawọn panapana palẹ oku awọn oloogbe mọ. Ninu alaye ti Alukoro ọlọpaa Ekiti, Sunday Abutu, ṣe fun wa lori iṣẹlẹ naa, o ni loootọ lawọn eeyan naa fara kọ ọkọ ajagbe ọhun ki wọn too ko sabẹ ẹ. O waa sọ ọ di mimọ pe awọn ti yọnda awọn oku naa fun mọlẹbi wọn ki wọn le lọọ sin wọn gẹgẹ bi ẹbẹ ti wọn bẹ ileeṣẹ ọlọpaa.


Wọn ti rọ wọn sẹwọn, awọn to fipa ba ọmọ ọdun mọkanla lo pọ titi to fi ku l’Ekoo

Aderohunmu Kazeem Awọn meje kan nile-ẹjọ Majisireeti to wa ni Ebute-Mẹta, l’Ekoo, ti paṣe pe ki wọn lọọ fi wọn pamọ sọgba ẹwọn n’Ikoyi lori ẹsun ifipabanilopọ. Ọmọ ọdun mọkanla kan, Favour Okechukwu, ni wọn sọ pe awọn eeyan yii fipa ba lo pọ lọjọ kọkandinlọgbọn, oṣu kẹsan-an, ọdun yii, ni Nọmba 4, Ọlanrewaju, niluu Ejigbo, l’Ekoo. Iṣẹ ni iya ọmọ naa ran an ti wọn fi dena de e, ti wọn si wọ ọ lọ si ile akọku kan, nibi ti awọn mejeeje ti fipa ba a lo pọ. A gbọ pe ọmọ naa ku mọ wọn lọwọ nibi ti wọn ti n ba a ṣere buruku yii. Ọga ọlọpaa to fẹsun ọhun kan wọn, Kehinde Ọlatunde, sọ fun ile-ẹjọ pe awọn eeyan wọnyi lo ṣiṣẹ ibi ọhun; Ajom Tabi, eni ọdun mẹtadinlogoji; Ọmọbọlanle Olowookere, ẹni ọdun mọkanlelogoji; Aliu Bilyamin, ọmọ ọdun mẹrinlelogun; Emmanuel Okon, ẹni ọdun mẹrinlelogun 24; Bọlarinwa Ọlamilekan, ẹni ọdun mẹrinlelogun; Badmus Abdulateef, ẹni ogun ọdun; Azeez Quadri, ọmọ ọdun mejilelogun; ati Sunday Ọdunayọ, ọmọ ọdun mejilelogun. Ẹsun onikoko mẹta ni wọn ka si wọn lẹsẹ, ifipabanilopọ, ipaniyan ati ṣiṣe ọmọ ti ko ti i mọ ọkunrin baṣubaṣu.


A gbọ pe ọmọ naa ku mọ wọn lọwọ nibi ti wọn ti n ba a ṣere buruku yii. Ọga ọlọpaa to fẹsun ọhun kan wọn, Kehinde Ọlatunde, sọ fun ile-ẹjọ pe awọn eeyan wọnyi lo ṣiṣẹ ibi ọhun; Ajom Tabi, eni ọdun mẹtadinlogoji; Ọmọbọlanle Olowookere, ẹni ọdun mọkanlelogoji; Aliu Bilyamin, ọmọ ọdun mẹrinlelogun; Emmanuel Okon, ẹni ọdun mẹrinlelogun 24; Bọlarinwa Ọlamilekan, ẹni ọdun mẹrinlelogun; Badmus Abdulateef, ẹni ogun ọdun; Azeez Quadri, ọmọ ọdun mejilelogun; ati Sunday Ọdunayọ, ọmọ ọdun mejilelogun. Ẹsun onikoko mẹta ni wọn ka si wọn lẹsẹ, ifipabanilopọ, ipaniyan ati ṣiṣe ọmọ ti ko ti i mọ ọkunrin baṣubaṣu. Adajọ Majisireeti naa, O.G. Oghre, kọ lati gba ẹbẹ wọn, bẹẹ lo ti pa awọn ọlọpaa laṣẹ lati da ẹjọ wọn pada si ẹka to n ṣeto idajọ l’Ekoo. Ọkan ninu awọn afurasi ọhun ti ile-ẹjọ fun ni beeli ni Olowookere, wọn ti ni ko wa oniduuro meji wa pẹlu idaji miliọnu, ẹni kọọkan wọn nigba ti agbẹjọro ẹ, Spurgeon Ataene, sọ fun ile-ẹjọ pe ko mọ ohunkohun nipa iṣẹlẹ ọhun.


Adajọ Majisireeti naa, O.G. Oghre, kọ lati gba ẹbẹ wọn, bẹẹ lo ti pa awọn ọlọpaa laṣẹ lati da ẹjọ wọn pada si ẹka to n ṣeto idajọ l’Ekoo. Ọkan ninu awọn afurasi ọhun ti ile-ẹjọ fun ni beeli ni Olowookere, wọn ti ni ko wa oniduuro meji wa pẹlu idaji miliọnu, ẹni kọọkan wọn nigba ti agbẹjọro ẹ, Spurgeon Ataene, sọ fun ile-ẹjọ pe ko mọ ohunkohun nipa iṣẹlẹ ọhun. Ọjọ kejidinlogun, oṣu kọkanla yii, ni ẹjọ mi-in yoo tun waye lori ọrọ ọhun.


Ọjọ kejidinlogun, oṣu kọkanla yii, ni ẹjọ mi-in yoo tun waye lori ọrọ ọhun.


“Aadọta miliọnu nijọba gbọdọ fun ẹbi kọọkan tawọn ọmọ wọn ku ni Lẹkki”

Aderohunmu Kazeem Amofin kan, Yusuf Nurudeen, ti gbe ijọba lọ sile-ẹjọ lori awọn eeyan ti wọn pa lasiko iwọde ta ko SARS lagbegbe Lẹkki, l’Ekoo. Ile-ẹjọ giga kan niluu Eko ni Nurudeen pe ẹjọ ọhun si. Lara awọn to si pe lẹjọ ni Aarẹ Muhammed Buhari, Gomina Babajide Sanwo-Olu, Ọga agba fun ileeṣẹ ologun, Ọgagun Tukur Buratai atawọn eeyan mẹsan an mi-in. Ohun ti Amofin yii sọ ni pe yoo wu oun ki ile-ẹjọ paṣẹ fun ijọba lati san aadọta miliọnu fun ẹbi kọọkan ti wọn padanu eeyan wọn ni Too-geeti Lẹkki, l’Ekoo, nigba tawọn ṣọja yin wọn nibọn, nibi ti wọn ti n ṣe iwọde ta ko ẹṣọ agbofinro SARS. Lara awọn ẹbẹ amofin yii nile-ẹjọ lo ti sọ pe ki adajọ paṣẹ pe bi awọn ṣọja ṣe yinbọn paayan ni Lẹkki ki i ṣe ohun to bojumu rara. O ni oun ko ni igbagbọ ninu ohun ti ijọba sọ pe awọn ṣọja to lọọ koju awọn to n ṣewọde lọ sibẹ lati pa ofin konilegbele ti ijọba Eko paṣe ẹ mọ ni.


Ohun ti Amofin yii sọ ni pe yoo wu oun ki ile-ẹjọ paṣẹ fun ijọba lati san aadọta miliọnu fun ẹbi kọọkan ti wọn padanu eeyan wọn ni Too-geeti Lẹkki, l’Ekoo, nigba tawọn ṣọja yin wọn nibọn, nibi ti wọn ti n ṣe iwọde ta ko ẹṣọ agbofinro SARS. Lara awọn ẹbẹ amofin yii nile-ẹjọ lo ti sọ pe ki adajọ paṣẹ pe bi awọn ṣọja ṣe yinbọn paayan ni Lẹkki ki i ṣe ohun to bojumu rara. O ni oun ko ni igbagbọ ninu ohun ti ijọba sọ pe awọn ṣọja to lọọ koju awọn to n ṣewọde lọ sibẹ lati pa ofin konilegbele ti ijọba Eko paṣe ẹ mọ ni. O ni, “Ohun ti mo mọ daju ni pe ki i ṣe ijiya iku lo wa fun ẹni to ba jẹbi ẹsun aitẹle ofin konilegbele, ati pe lasiko igba ti wọn bẹrẹ si i yinbọn paapaa, ofin konilegbele tijọba Eko paṣẹ ẹ, ko ti i bẹrẹ rara. “Aago mẹsan-an nijọba Eko paṣẹ fun awọn eeyan ki wọn jokoo sile wọn, ṣugbọn igba ti awọn ṣọja bẹrẹ si i yinbọn yii, asiko ọhun ko ti i to rara.” Amofin Nurudeen ti waa rọ ile-ẹjọ pe ko paṣẹ pe bi awọn ṣọja ṣe lọọ fi ipa tu awọn eeyan ka ni Too-geeti Lẹkki lọgunjọ, oṣu kẹwaa, ọdun 2020 yii, ko tọna rara. Bẹẹ lo sọ pe gbogbo awọn eeyan ti wọn pa nipakupa nibẹ ni ijọba gbọdọ ṣeto aadọta miliọnu fun ẹbi kọọkan ti wọn ṣofo eeyan wọn nibẹ.


O ni, “Ohun ti mo mọ daju ni pe ki i ṣe ijiya iku lo wa fun ẹni to ba jẹbi ẹsun aitẹle ofin konilegbele, ati pe lasiko igba ti wọn bẹrẹ si i yinbọn paapaa, ofin konilegbele tijọba Eko paṣẹ ẹ, ko ti i bẹrẹ rara. “Aago mẹsan-an nijọba Eko paṣẹ fun awọn eeyan ki wọn jokoo sile wọn, ṣugbọn igba ti awọn ṣọja bẹrẹ si i yinbọn yii, asiko ọhun ko ti i to rara.” Amofin Nurudeen ti waa rọ ile-ẹjọ pe ko paṣẹ pe bi awọn ṣọja ṣe lọọ fi ipa tu awọn eeyan ka ni Too-geeti Lẹkki lọgunjọ, oṣu kẹwaa, ọdun 2020 yii, ko tọna rara. Bẹẹ lo sọ pe gbogbo awọn eeyan ti wọn pa nipakupa nibẹ ni ijọba gbọdọ ṣeto aadọta miliọnu fun ẹbi kọọkan ti wọn ṣofo eeyan wọn nibẹ.


Ẹ ko gbogbo ibọn atawọn ọta to ba wa lọwọ yin silẹ laarin ọjọ meje-Akeredolu

Ọlajide Alabi Ọjọ meje pere ni Gomina ipinlẹ Ondo, Rotimi Akeredolu, fun awọn araalu to bani ibọn ati ọta rẹ lati fi da a pada si ọdọ ọga awọn Amọtẹkun to wa ni Alagbaka, niluu Akurẹ. Ọjọ Ẹti, Furaidee, opin ọsẹ yii, lo sọrọ naa niluu Akurẹ ninu atẹjade kan ti Kọmiṣanna feto iroyin rẹ, Donald Ojogo, fọwọ si. Ojogo ni Akeredolu ti pasẹ pe ileeṣẹ awọn Amọtẹkun to wa ni Pa Fasoranti Garden, niluu Akurẹ, ni ki wọn maa ko ibọn ati ọta naa lọ. O waa rọ awọn to ba ni awọn ohun ija yii lọwọ lati lo anfaani ọjọ meje tijọba fun wọn yii lati ko o silẹ. O ni awọn eleto aabo yoo bẹrẹ si i gbe igbesẹ to yẹ lori wọn lẹyin ti ọjọ meje naa ba pe. Akeredolu fi kun un pe awọn ti ko ba le lọọ ko ibọn naa silẹ funra wọn fun idi kan tabi omi-in le pe nọmba yii 08079999989, nibi ti wọn yoo ti sọ igbesẹ to yẹ ki tọhun gbe fun un.


Igbimọ oluwadii iṣẹlẹ Lẹkki ri ajoku ọta ibọn mẹfa nibẹ

Jide Alabi Bo tile jẹ pe titi si ba a ṣe n sọ yii ni awọn ṣọja ti wọn lọọ kọ lu awọn ọdọ to n ṣewọde SARS ni Lẹkki sọ pe awọn ko yinbọn pa ẹnikẹni lasiko ikọlu naa. Ọrọ beyin yọ nigba ti igbimọ ti ijọba Eko gbe kalẹ lati gbọ ifisun awọn araalu ati iṣẹlẹ Lẹkki ṣabẹwo si ibi ti iṣẹlẹ naa ti waye ni ọjọ Eti, Furaidee, ọse yii, pẹlu bi wọn ṣe ri awọn ajoku ọta ibọn ti wọn yin nibi ṣẹlẹ ọhun. Bii mẹfa ajoku ọta ibọn naa ni awọn eeyan naa ri, eyi to fi han pe loootọ ni awọn ṣọja yinbọn. Awọn ajoku ọta ibọn ti wọn ri niṣoju awọn oniroyin to tẹle wọn lọ sibẹ ati aṣoju awọn oṣiṣẹ Too-Geeti Lẹkki yii ni igbimọ naa ti alaga wọn, Dorris Okuwobi, ko sodi, yoo ṣiṣẹ le lori lati fidi ododo mulẹ lori iṣẹlẹ ọhun.


Igbimọ to n ṣewadii isẹlẹ Lẹkki ṣabẹwo si mọṣuari awọn ṣọja n’Ikoyi, ni wọn ba lawọn n tun un ṣe lọwọ

Jide Alabi Niṣe ni oju awọn ṣoja to wa ni ọsibitu wọn to wa ni Ikoyi, nipinlẹ Eko, le koko, nigba ti awọn igbimọ to n ri si ẹsun ifiyajẹni awọn SARS ati wahala to ṣẹlẹ ni Lekki ṣabẹwo sibẹ ni ọjọ Ẹti, Furaidee, ọsẹ yii, ni itẹsiwaju iṣẹ ti wọn gbe le wọn lọwọ. Awọn ṣọja yii kọkọ ti geeti mọ wọn, ti wọn ko jẹ ki wọn wọle sinu ọgba ọsibitu naa. Wọn ni awọn ko le gba wọn laaye lati wọ ile igbokuu-si ti wọn ni awọn waa ṣabẹwo si nitori awọn n tun un ṣe lọwọ. Lati inu oṣu kẹwaa, ọdun to kọja, ni wọn ni atunṣe naa ti bẹrẹ. Beẹ ni wọn ni awọn igbimọ yii ko sọ fawọn tẹlẹ pe awọn n bọ. Ọga ṣoja kan, Brigedia Al Taiwo, to ba awọn eeyan naa sọrọ ko kọkọ mu un ni kekere pelu wọn, niṣe loju rẹ le koko, ọrọ naa si fẹẹ di wahala laarin wọn pẹlu bi awọn ọmọ igbimọ naa ṣe n fohun silẹ fun wọn lai bikita ohun to le ṣẹlẹ.


Lati inu oṣu kẹwaa, ọdun to kọja, ni wọn ni atunṣe naa ti bẹrẹ. Beẹ ni wọn ni awọn igbimọ yii ko sọ fawọn tẹlẹ pe awọn n bọ. Ọga ṣoja kan, Brigedia Al Taiwo, to ba awọn eeyan naa sọrọ ko kọkọ mu un ni kekere pelu wọn, niṣe loju rẹ le koko, ọrọ naa si fẹẹ di wahala laarin wọn pẹlu bi awọn ọmọ igbimọ naa ṣe n fohun silẹ fun wọn lai bikita ohun to le ṣẹlẹ. Ṣugbọn nigba ti ọkan ninu awọn ọmọ igbimọ naa, Ẹbun Adegoruwa ba ọkunrin yii sọrọ ni wọn yanju ọrọ naa nitubi-inubi. Lẹyin eyi ni wọn gba wọn laaye lati ṣayẹwo si ile igboku-si awọn ologun naa, ti ọga wọn yii si ṣaaju awọn igbimọ naa lati lọ sibẹ. Ọkan ninu awọn ọmọ igbimọ yii to tun jẹ ajafẹtọọ ọmọniyan, Ẹbun Olu-Adegboruwa ni awọn gbọ nnkan kan lawọn fi nilo lati ṣabẹwo kiakia si ile igbokuu-pamọ ọhun.


Ṣugbọn nigba ti ọkan ninu awọn ọmọ igbimọ naa, Ẹbun Adegoruwa ba ọkunrin yii sọrọ ni wọn yanju ọrọ naa nitubi-inubi. Lẹyin eyi ni wọn gba wọn laaye lati ṣayẹwo si ile igboku-si awọn ologun naa, ti ọga wọn yii si ṣaaju awọn igbimọ naa lati lọ sibẹ. Ọkan ninu awọn ọmọ igbimọ yii to tun jẹ ajafẹtọọ ọmọniyan, Ẹbun Olu-Adegboruwa ni awọn gbọ nnkan kan lawọn fi nilo lati ṣabẹwo kiakia si ile igbokuu-pamọ ọhun. O ni ohun ti awọn gbọ yii ni ko jẹ ki awọn sọ fun wọn telẹ ki awọn too lọ sibẹ nitori bi awọn ba sọ ṣaaju lilọ awọn, o le ṣakoba si iwadii ti awọn fẹẹ ṣe nibẹ.


O ni ohun ti awọn gbọ yii ni ko jẹ ki awọn sọ fun wọn telẹ ki awọn too lọ sibẹ nitori bi awọn ba sọ ṣaaju lilọ awọn, o le ṣakoba si iwadii ti awọn fẹẹ ṣe nibẹ.


Iru ki waa leleyii, wọn pa Rotimi sinu oko l’Ọka Akoko, wọn tun ge ori rẹ lọ

Oluṣẹyẹ Iyiade, Akurẹ Baba agbalagba kan, Rotimi Olukoju, lo ti pade iku ojiji lọna oko rẹ niluu Ọka Akoko, nijọba ibilẹ Guusu Iwọ-Oorun Akoko. ALAROYE gbọ pe oku oloogbe ọhun to n ṣisẹ ọdẹ ni ileefowopamọ alabọọde kan to wa niluu Ọka, ni wọn ba nibi ti wọn pa a si loju ọna marosẹ to wa laarin Ọka si Iwarọ Ọka Akoko lalẹ Ọjọruu, Wẹsidee, ***ọsẹ yii. Ṣe lawọn onisẹẹbi ọhun ge ori ọkunrin naa lọ lẹyin ti wọn pa a tan, ti wọn si fi iyooku ara rẹ silẹ sibi tawọn eeyan ti ba a lọjọ keji. Iṣẹlẹ yii atawọn iwa ọdaran mi-in to n waye lati nnkan bii ọsẹ kan sẹyin ni wọn lo ti da jinnijinni bo awọn eeyan agbegbe Akoko, eyi naa lo si ṣokunfa bi wọn ṣe n bẹ awọn ọlọpaa lati tete waa bẹrẹ iṣẹ wọn gẹgẹ bii ti ateẹyinwa. Ọkan ninu awọn agbaaagba ilu Akoko, Alaaji Ibrahim Killani, to fidi iṣẹlẹ yii mulẹ ni iwa kokanmi tawọn ọlọpaa n hu lẹyin rogbodiyan to suyọ lori iwọde SARS ti wọn ṣe kọja ti mu ki iwa ọdaran tun gbilẹ si i kaakiri awọn ilu to to wa l’Akoko. O ni Ọjọruu, Wẹsidee, yii kan naa, ni wọn ji awọn arinrinajo mẹta gbe pẹlu ìbọn niluu Ikakumọ Akoko to wa ni aala ipinlẹ Ondo ati Edo.


Iṣẹlẹ yii atawọn iwa ọdaran mi-in to n waye lati nnkan bii ọsẹ kan sẹyin ni wọn lo ti da jinnijinni bo awọn eeyan agbegbe Akoko, eyi naa lo si ṣokunfa bi wọn ṣe n bẹ awọn ọlọpaa lati tete waa bẹrẹ iṣẹ wọn gẹgẹ bii ti ateẹyinwa. Ọkan ninu awọn agbaaagba ilu Akoko, Alaaji Ibrahim Killani, to fidi iṣẹlẹ yii mulẹ ni iwa kokanmi tawọn ọlọpaa n hu lẹyin rogbodiyan to suyọ lori iwọde SARS ti wọn ṣe kọja ti mu ki iwa ọdaran tun gbilẹ si i kaakiri awọn ilu to to wa l’Akoko. O ni Ọjọruu, Wẹsidee, yii kan naa, ni wọn ji awọn arinrinajo mẹta gbe pẹlu ìbọn niluu Ikakumọ Akoko to wa ni aala ipinlẹ Ondo ati Edo. Ọlọkada kan to rin si asiko ti awọn ajinigbe naa n ṣiṣẹ ibi wọn lọwọ lo ni wọn fipa da duro, ti wọn si lu u ni aludaku ki wọn too fi i silẹ ninu agbara ẹjẹ, ti wọn si ba tiwọn lọ. O ni ileewosan ijọba to wa l’Akunnu Akoko, nijọba ibilẹ Ariwa Ila-Oorun Akoko, ni ọkunrin naa ti pada ji saye. Awọn mẹtẹẹta ti wọn ji gbe ọhun lo ni wọn ṣi wa ninu igbekun awọn to ji wọn gbe lasiko ta a fi n kọ iroyin yii lọwọ.


Ọlọkada kan to rin si asiko ti awọn ajinigbe naa n ṣiṣẹ ibi wọn lọwọ lo ni wọn fipa da duro, ti wọn si lu u ni aludaku ki wọn too fi i silẹ ninu agbara ẹjẹ, ti wọn si ba tiwọn lọ. O ni ileewosan ijọba to wa l’Akunnu Akoko, nijọba ibilẹ Ariwa Ila-Oorun Akoko, ni ọkunrin naa ti pada ji saye. Awọn mẹtẹẹta ti wọn ji gbe ọhun lo ni wọn ṣi wa ninu igbekun awọn to ji wọn gbe lasiko ta a fi n kọ iroyin yii lọwọ. Adele Ọba Akunnu, Ọmọọba Tọlani Orogun, ni ohun to le fọkan awọn eeyan ilu balẹ patapata ni ki wọn gbe ibudo awọn ọmọ ogun wa si agbegbe naa, nitori pe ipinlẹ meji ọtọọtọ, Kogi ati Edo lawọn ba paala. O ni awọn aginju nla nla to yi ilu awọn ka lawọn oniṣẹẹbi naa n lo gẹgẹ bii ibuba. Pupọ awọn eeyan ti wọn n ṣiṣẹ agbẹ ni Ikakumọ, Akunnu ati Auga ni wọn ko laya lati lọọ ṣiṣẹ loko wọn mọ nitori ibẹru awọn ajinigbe gẹgẹ bi ọkunrin naa ṣe sọ.


Adele Ọba Akunnu, Ọmọọba Tọlani Orogun, ni ohun to le fọkan awọn eeyan ilu balẹ patapata ni ki wọn gbe ibudo awọn ọmọ ogun wa si agbegbe naa, nitori pe ipinlẹ meji ọtọọtọ, Kogi ati Edo lawọn ba paala. O ni awọn aginju nla nla to yi ilu awọn ka lawọn oniṣẹẹbi naa n lo gẹgẹ bii ibuba. Pupọ awọn eeyan ti wọn n ṣiṣẹ agbẹ ni Ikakumọ, Akunnu ati Auga ni wọn ko laya lati lọọ ṣiṣẹ loko wọn mọ nitori ibẹru awọn ajinigbe gẹgẹ bi ọkunrin naa ṣe sọ. Nigba ta a kan si Ọgbẹni Razaq Rauf to jẹ ọga ọlọpaa patapata fun ẹkun Ikarẹ Akoko, ṣe lo rọ awọn ara agbegbe ọhun lati fọkan balẹ. O ni awọn ọlọpaa ti n gbaradi lati peṣe aabo to peye fawọn eeyan ilu, ati pe ko ni i pẹ rara ti ọwọ yoo fi tẹ gbogbo awọn ọdaran to n fi agbegbe Akoko boju ṣiṣẹ ibi.


Nigba ta a kan si Ọgbẹni Razaq Rauf to jẹ ọga ọlọpaa patapata fun ẹkun Ikarẹ Akoko, ṣe lo rọ awọn ara agbegbe ọhun lati fọkan balẹ. O ni awọn ọlọpaa ti n gbaradi lati peṣe aabo to peye fawọn eeyan ilu, ati pe ko ni i pẹ rara ti ọwọ yoo fi tẹ gbogbo awọn ọdaran to n fi agbegbe Akoko boju ṣiṣẹ ibi.


Ẹ pada soju titi kẹ ẹ maa ba iṣẹ yin lọ- Ọga ẹṣọ oju popo

Jide Alabi Ni ọjọ Ẹti, Furaidee, ọsẹ yii, ni Ọga Agba pata fun ẹṣọ oju popo nile wa, (Federal Road Safety Corps), Boboye Oyeyẹmi, paṣẹ fun awọn oṣiṣẹ ajọ naa pe ki wọn pada soju popo lati maa ba iṣe wọn lọ. Atẹjade kan ti ọga to wa fun lila araalu lọyẹ, Bisi Kazeem, gbe jade lo sọ eleyii di mimọ. Aṣẹ yii waye lẹyin ti awọn ẹṣọ oju popo naa ti sa kuro loju ọna nitori iwọde SARS to waye ni ọsẹ diẹ sẹyin, ati bi awọn janduku ṣe kọ lu awọn ileesẹ wọn kan, ti wọn si dana sun un. Ṣugbọn ni bayii, ọga wọn ti sọ pe ki gbogbo awọn ẹsọ oju popo yii pada si ẹnu iṣẹ, ko ṣai ki wọn nilọ pe ki wọn ri i pe awọn to n lo oju ọna pa ofin irinna mọ, ki wọn ri i pe wọn ko lufin to ni i ṣe pẹlu eto aabo, ki wọn si ri i pe ko si ijamba ni awọn oju ọna wa kaakiri


Oyetọla dẹrin-in pẹẹkẹ awọn oṣiṣẹ l’Ọṣun, o loun yoo bẹrẹ si i san owo-oṣu tuntun loṣu to n bọ

Jide Alabi Iroyin ayọ to de fun awọn eeyan ipinle Ọṣun ni ọjọ Ẹti, Furaidee, ọsẹ yii, ni bi gomina ipinle naa, Adegboyega Oyetọla, ṣe fọwọ si sisan owo-oṣu tuntun fawọn oṣiṣẹ to kere ju lọ ti ẹgbẹ awọn oṣiṣẹ ti n beere fun lati ọjọ yii. Bẹẹ lo ni lati akoko yii lọ, awọn oṣiṣẹ to ba yẹ fun igbega yoo maa gba a pẹlu bo ṣe gbẹsẹ kuro lori ofin to de igbega awọn oṣiṣẹ. Oyetọla ni sisan owo-oṣu tuntun yii yoo bere lati ọjọ kin-in-ni, oṣu kọkanla, ọdun yii. Gomina ni eyi jẹ abọ abajade igbimọ ijọba ati egbẹ oṣiṣẹ ti awọn gbe kalẹ lati ṣiṣẹ lori bi ọrọ igbaye-gbadun awọn oṣisẹ yoo ṣe jẹ yiyanju. Bẹẹ lo dupẹ lọwọ ẹgbẹ oṣiṣẹ nipinle Ọṣun fun ifarada wọn, ṣiṣẹ takuntakun ati ifẹ ipinlẹ naa to mumu lookan aya wọn. Oyetọla rọ awọn oṣisẹ lati fi ẹmi imoore wọn lori ohun ti ijọba ṣe yii nipa titubọọ tẹpa mọṣẹ daadaa si i.


Nitori owo olowo ti wọn ji mọ ọn lọwọ, Abraham binu bẹ somi n’Ilọrin

Aderohunmu Kazeem Ọpẹlọpẹ awọn eeyan ti wọn ri baba agbalagba kan, Abraham Ọlayinka, nigba to binu bẹ s’odo n’Ilọrin, ti wọn ko jẹ ki omi odo Asa gbe e lọ patapata. Ẹni ọdun mẹtadinlaadọrin ni wọn pe ọkunrin to feẹ tori ẹgbẹrun lọna ọgbọn naira para ẹ danu n’Ilọrin, nipinlẹ Kwara. ALAROYE gbọ pe agbegbe Abdul-Wahab Fọlawiyọ, ni Unity Road, niluu Ilọrin, niṣẹlẹ ọhun ti waye. Wọn ni nibi ti baba naa ti n wọtun-wosi ko too bẹ sodo lawọn obinrin kan ti ri i, tawọn yẹn si fariwo bọnu nigba ti wọn ri i pe ṣe ni Abaham mọ-ọn-mọ fẹẹ para ẹ danu. Ọkunrin ọlọkada kan ti wọn pe orukọ ẹ ni Mohammed Abubakar ni wọn lo gbe baba naa jade. A gbọ pe loju ẹsẹ ni wọn ti pe awọn panapana, ti wọn si gbiyanju titi lati mọ ohun to mu un bẹ sodo, ṣugbọn to kọ lati sọ ohunkohun.


Wọn ni nibi ti baba naa ti n wọtun-wosi ko too bẹ sodo lawọn obinrin kan ti ri i, tawọn yẹn si fariwo bọnu nigba ti wọn ri i pe ṣe ni Abaham mọ-ọn-mọ fẹẹ para ẹ danu. Ọkunrin ọlọkada kan ti wọn pe orukọ ẹ ni Mohammed Abubakar ni wọn lo gbe baba naa jade. A gbọ pe loju ẹsẹ ni wọn ti pe awọn panapana, ti wọn si gbiyanju titi lati mọ ohun to mu un bẹ sodo, ṣugbọn to kọ lati sọ ohunkohun. Agbẹnusọ ileeṣẹ panapana, Adekunle Haasan, sọ pe bi wọn ṣe yọ ọ tan ni wọn ti gbe e lọ si ọsibitu kan, nibi ti ara ẹ ti balẹ daadaa. Ṣa o, awọn araadugbo baba naa lo sọ fawọn onIroyin pe awọn eeyan kan ni wọn ja baba naa lole ẹgbẹrun lọna ọgbọn naira. Wọn ni owo yẹn gan-an lo ko ironu ba a, nitori oun kọ lo ni in, ọrẹ ẹ kan lo ni in, ibanujẹ owo naa lo si fẹẹ mu un gbẹmi ara ẹ.


Agbẹnusọ ileeṣẹ panapana, Adekunle Haasan, sọ pe bi wọn ṣe yọ ọ tan ni wọn ti gbe e lọ si ọsibitu kan, nibi ti ara ẹ ti balẹ daadaa. Ṣa o, awọn araadugbo baba naa lo sọ fawọn onIroyin pe awọn eeyan kan ni wọn ja baba naa lole ẹgbẹrun lọna ọgbọn naira. Wọn ni owo yẹn gan-an lo ko ironu ba a, nitori oun kọ lo ni in, ọrẹ ẹ kan lo ni in, ibanujẹ owo naa lo si fẹẹ mu un gbẹmi ara ẹ.


Wọn ṣi n wa mọlẹbi obinrin kan ti wọn pa sinu igbo l’Abẹokuta

Adefunkẹ Adebiyi,Abẹokuta Lasiko ti a n kọ iroyin yii lọwọ, ko sẹni to ti i mọ orukọ, ile tabi ibi yoowu ti obinrin ti oku rẹ ti n jẹra yii ti wa. Ohun to kan daju ni pe inu igbo kan l’Oke-Mosan, l’Abẹokuta, ni awọn kan pa a si, ti wọn si ki okun bọ ọ lọrun, ti wọn jẹ ko da bii pe o pokunso ni. Ọjọ Ẹti, ọgbọnjọ, oṣu kẹwaa, ni fọto yii jade sori ẹka ayelujara Fesibuuku. Obinrin ọlọpaa kan torukọ rẹ n jẹ Azeez Ọmọlẹwa Rasheedat, lo fi fọto naa sita lori ikanni rẹ, ohun to si kọ sibẹ ni pe awọn kan ti ẹnikẹni ko mọ lo pa oloogbe naa sinu igbo l’Oke-Mosan. Ọlọpaa to wa nidii ẹjọ naa rọ awọn eeyan lati maa pin fọto naa kari ẹka ayelujara titi ti yoo fi de ọdọ awọn ẹbi oloogbe naa tabi awọn to mọ ọn. Bakan naa lo fi kun un pe bi ẹnikẹni ba ni ohunkohun lati sọ tabi mọ nnkan kan nipa iṣẹlẹ iku obinrin yii to le ran ọlọpaa lọwọ, ki wọn kan si teṣan ọlọpaa Ibara, l’Abẹokuta.


Obinrin ọlọpaa kan torukọ rẹ n jẹ Azeez Ọmọlẹwa Rasheedat, lo fi fọto naa sita lori ikanni rẹ, ohun to si kọ sibẹ ni pe awọn kan ti ẹnikẹni ko mọ lo pa oloogbe naa sinu igbo l’Oke-Mosan. Ọlọpaa to wa nidii ẹjọ naa rọ awọn eeyan lati maa pin fọto naa kari ẹka ayelujara titi ti yoo fi de ọdọ awọn ẹbi oloogbe naa tabi awọn to mọ ọn. Bakan naa lo fi kun un pe bi ẹnikẹni ba ni ohunkohun lati sọ tabi mọ nnkan kan nipa iṣẹlẹ iku obinrin yii to le ran ọlọpaa lọwọ, ki wọn kan si teṣan ọlọpaa Ibara, l’Abẹokuta. Tabi ki wọn pe nọmba yii:07076152560.


Wọn ti mu Sajẹnti to sa lọ lẹyin to yinbọn mọ afẹsọna ẹ lẹnu n’Ikẹja

Faith Adebọla, Eko Awari ti obinrin n wa nnkan ọbẹ lawọn ọlọpaa fi ọrọ afurasi ọdaran kan, Eze Aiwansone, ṣe, ọlọpaa ti wọn fẹsun kan pe o fibinu yinbọn mọ afẹsọna ẹ, Joy Eze, lori ọrọ ti ko to nnkan to dija laarin wọn, to si sa lọ. Alukoro ileeṣẹ ọlọpaa ipinlẹ Eko, SP Ademuyiwa Adejọbi, lo ṣalaye f’ALAROYE lọfiisi rẹ n’Ikẹja pe Ọjọbọ, Tọsidee, ọse yii lawọn ri i mu, ẹgbọn rẹ kan toun naa jẹ inspẹkitọ nipinlẹ Eko lo waa fa a kalẹ fawọn ọlọpaa ni olu ileeṣẹ wọn to wa n’Ikẹja. Adejọbi ni ẹka ọlọpaa ọtẹlẹmuyẹ CID to wa ni Panti, Yaba, ti n ba iṣẹ iwadii lọ lori ọrọ yii tẹlẹ, o ni bọwọ si ṣe tẹ Sajẹnti Eze yii yoo mu ki ọrọ ọhun tete lojuutu. Tẹ o ba gbagbe, ni nnkan bii ọsẹ meji ni ALAROYE gbe iṣẹlẹ to waye ni nnkan bii aago mẹsan-an aabọ alẹ ọjọ kẹjọ, oṣu kẹwaa, naa. Aigbọra-ẹni-ye ranpẹ kan ni wọn lo waye laarin ọlọpaa yii ati Joy, nigba to n sin ọmọbinrin naa lọ sibudokọ Salvation, lagbegbe Ọpẹbi, n’Ikẹja, nibi tiyẹn ti fẹẹ wọ mọto pada sile to n gbe ni Ọgba ni Sajẹnti Eze fi tawọ si adọdọ ibọn to gbe kọrun, lo ba yin in fun afẹsọna rẹ, ṣugbọn ori ko o yọ, ẹnu ni ibọn naa ti ba a, niṣe lẹnu ẹ faya, ti ẹjẹ si bo o, ki wọn too sare gbe e lọ sọsibitu.


Ilẹ-Oluji ni Taju ti lọọ fi mọto ji ewurẹ ko tọwọ fi te ẹ

Idowu Akinrẹmi Ṣinkun bayii ni awọn ọdọ atawọn ọlọkada agbegbe Bamikẹmọ Ọja, nijọba ibilẹ Iwọ-Oorun Ilẹ-Oluji, nipinlẹ Ondo, mu ọkunrin kan, Tajudeen Fẹmi, lasiko to n ji ewurẹ gbe ni nnkan bii aago mẹsan-an alẹ Ọjọbọ, Tọsidee, ọjọ kọkandinlọgbọn, oṣu kẹwaa. Ki i ṣẹ Taju nikan lo wa, oun atawọn meji kan ti wọn ti sa lọ bayii ni wọn jọ gbe mọto Nissan kan ti nọmba ẹ jẹ FGB 736 XA wa si adugbo naa, ti wọn si da ẹwa silẹ fawọn ewurẹ to wa nitosi lati maa jẹ, nigba naa ni wọn si bẹrẹ si i ko awọn ewurẹ naa sinu ọkọ. Ere buruku ni mọto naa bẹrẹ si i sa lọ lẹyin to ji awọn ewurẹ naa tan gẹgẹ bi ẹnikan tọrọ naa ṣoju ẹ, Afeez Akindoju, ṣe ṣalaye fun ALAROYE. Niṣe lawọn ọlọkada atawọn ọdọ gba ya wọn, ti wọn si le wọn wọnu igbo ti wọn sa wọ. Lẹyin lile ti wọn le wọn naa lọwọ ba Taju , o si jẹwọ pe oun ti n ji ewurẹ gbe tipẹ. O ni Ile-Ifẹ ati Ilẹ-Oluji, nipinlẹ Ondo, loun ti n ṣiṣẹ ewurẹ jiji gbe naa.


Niṣe lawọn ọlọkada atawọn ọdọ gba ya wọn, ti wọn si le wọn wọnu igbo ti wọn sa wọ. Lẹyin lile ti wọn le wọn naa lọwọ ba Taju , o si jẹwọ pe oun ti n ji ewurẹ gbe tipẹ. O ni Ile-Ifẹ ati Ilẹ-Oluji, nipinlẹ Ondo, loun ti n ṣiṣẹ ewurẹ jiji gbe naa. Ọkunrin yii ti wa latimọle ọlọpaa Ilẹ-Oluji bayii, bẹẹ ni iṣẹ n lọ lori bi wọn yoo ṣe mu awọn meji yooku to sa lọ.


Ọkunrin yii ti wa latimọle ọlọpaa Ilẹ-Oluji bayii, bẹẹ ni iṣẹ n lọ lori bi wọn yoo ṣe mu awọn meji yooku to sa lọ.


Jegẹdẹ ti gba kootu lọ, o lojooro ni Rotimi Akeredolu fi wọle pada l’Ondo

Jide Alabi Amofin Eyitayọ Jẹgẹdẹ to dije dupo gomina labẹ asia ẹgbẹ oṣelu PDP l’Ondo ti gbale ẹjọ lọ. Lọjọ Eti, Furaidee, opin ọsẹ yii lọkunrin oloṣelu yii gbe ẹjọ ọhun lọ siwaju igbimọ to maa gbọ ẹjọ lori oriṣiiriṣii ẹsun to ṣu yọ nipa eto idibo gomina to waye nipinlẹ Ondo lọjọ kẹwaa, oṣu kẹwaa, ọdun yii. Ninu eto idibo ọhun ni ajọ INEC ti kede pe Gomina Rotimi Akeredolu lo jawe olubori, ti Eyitayọ Jẹgẹdẹ si ṣe ipo keji ninu idije naa. Esi ibo yii ni ọmọ ẹgbẹ oṣelu PDP yii sọ pe ko tẹ oun lọrun, to si ti gbe Gomina Rotimi lọ siwaju igbimọ tiribuna, nibi ti wọn yoo ti tu ọrọ ọhun wo yẹbẹyebẹ.


Mojisọla,  aṣofin Eko, ni amugbo lo pọ ninu awọn ọdọ Naijiria

Aderohunmu Kazeem “Imukumu ti pọ ju fun awọn ọdọ orilẹ-ede yii, ti ajọ to n ri si itaniji ati ilanilọyẹ ko ba si tete mura, igbo, siga, ọti lile atawọn oogun oloro mi-in tawọn ọdọ n fa yii le ba wọn laye jẹ, o si le ko ba wa ni Naijiria.” Arabinrin Mojisola Alli-Macauley, lo ṣe bayii sọrọ nile-igbimọ aṣofin Eko nigba toun naa n sọrọ lori bi awọn janduku kan ṣe ba nnkan rẹpẹtẹ jẹ l’Ekoo lọsẹ to kọja nigba ti rogbodiyan iwọde ta ko SARS bẹ silẹ kaakiri Naijiria. Obinrin oloṣelu yii fi kun un pe ni kete ti awọn ọdọ ba ti mu imukumu tabi fa ifakufa wọn tan, ori ẹrọ ayelujara ni wọn maa n lọ, awọn ohun ti wọn si maa n kọ sibẹ, ati ohun ti wọn maa n gbe jade ki i ba oju mu to. O ni, “Fun idi eyi, ileeṣẹ to n ri si ilanilọye ati itaniji (National Orientation Agency), gbọdọ ṣiṣe wọn bii iṣẹ lasiko yii, ki awọn ọdọ Naijiria too ba nnkan jẹ patapata. Niṣe lẹru maa n ba mi gẹgẹ bii obi lati fun awọn ọmọ mi ni foonu alagbeeka nitori mi o mọ ohun ti wọn le ba pade ninu ẹ. Ohun tawọn ọdọ n gbe sori ayelujara buru pupọ.” Mojisọla fi kun un pe ilu oyinbo loun naa ti kawe, oun si mọ daadaa pe ki i ṣe gbogbo awọn ọdọ ibẹ naa ni wọn niṣẹ lapa, ṣugbọn awọn tọhun ki i bọ sigboro maa huwa janduku tabi sọ ara wọn di alajangbila kiri igboro. O ni, “Ọdọ to pari iwe ti ko ti i niṣẹ le wa iṣe kan kọ, ko si tibẹ di akọṣe-mọṣẹ gidi, o le jẹ telọ aranṣọ, bẹẹ lo le di awọn to n ṣe ọsọ sile lọna to yatọ, eyi ti yoo fun un lanfaani lati di eeyan gidi. Ainiṣẹ lọwọ kọ lo maa n sọ eeyan di janduku, kaluku ni ko gbiyanju lati tun ọmọluabi ẹ ṣẹ.” Ọrọ to sọ yii ti da wahala rẹpẹtẹ silẹ.


Niṣe lẹru maa n ba mi gẹgẹ bii obi lati fun awọn ọmọ mi ni foonu alagbeeka nitori mi o mọ ohun ti wọn le ba pade ninu ẹ. Ohun tawọn ọdọ n gbe sori ayelujara buru pupọ.” Mojisọla fi kun un pe ilu oyinbo loun naa ti kawe, oun si mọ daadaa pe ki i ṣe gbogbo awọn ọdọ ibẹ naa ni wọn niṣẹ lapa, ṣugbọn awọn tọhun ki i bọ sigboro maa huwa janduku tabi sọ ara wọn di alajangbila kiri igboro. O ni, “Ọdọ to pari iwe ti ko ti i niṣẹ le wa iṣe kan kọ, ko si tibẹ di akọṣe-mọṣẹ gidi, o le jẹ telọ aranṣọ, bẹẹ lo le di awọn to n ṣe ọsọ sile lọna to yatọ, eyi ti yoo fun un lanfaani lati di eeyan gidi. Ainiṣẹ lọwọ kọ lo maa n sọ eeyan di janduku, kaluku ni ko gbiyanju lati tun ọmọluabi ẹ ṣẹ.” Ọrọ to sọ yii ti da wahala rẹpẹtẹ silẹ. Ohun tawọn ọdọ n sọ bayii ni pe ohun to ba ni lọkan jẹ ni bi awọn oloṣelu kan ṣe n foju amugbo wo awọn ọdọ Naijria nitori ti wọn fẹhonu wọn han si ohun ti wọn ko fẹ. Wọn ni iyatọ wa laarin igbe aye awọn ọdọ ilu oyinbo ti obinrin yii fi n we awọn to wa ni Naijiria, nitori pe awọn oloṣelu wọn nibẹ, ko ni i maa ko ṣọja kiri fi pa wọn danu, lọjọ ti wọn ba bọ sita lati fẹhonu han sohun ti wọn ko ba fẹ.


Ohun tawọn ọdọ n sọ bayii ni pe ohun to ba ni lọkan jẹ ni bi awọn oloṣelu kan ṣe n foju amugbo wo awọn ọdọ Naijria nitori ti wọn fẹhonu wọn han si ohun ti wọn ko fẹ. Wọn ni iyatọ wa laarin igbe aye awọn ọdọ ilu oyinbo ti obinrin yii fi n we awọn to wa ni Naijiria, nitori pe awọn oloṣelu wọn nibẹ, ko ni i maa ko ṣọja kiri fi pa wọn danu, lọjọ ti wọn ba bọ sita lati fẹhonu han sohun ti wọn ko ba fẹ.


Bi irọ ba lọ logun ọdun…

Nigba ti rogbodiyan yii rọlẹ diẹ lọjọ Sannde, ti mo n wa nnkan ti mo le fi sọ ọkan mi to ga soke kalẹ, lara awọn orin ti mo fẹran lati maa gbọ ni mo gbe si i. Awo orin ti mo gbe si i ni ti Ayinla Ọmọwura, akọle rẹ si ni ‘Ebi ki i pa’gun d’ọjọ alẹ.’ Ilu Adewọle Onilu-Ọla ni wọn fi bẹrẹ awo yii, ohun to si lu sibẹ ni pe: ‘Orimadegun ọkọ Silifa, L’ọjo kan lotitọ o ba a, b’irọ n lọ l’ogun ọdun, l’ọjọ kan lotitọ o ba a!’ Nigba ti mo si ti gbọ ilu naa, ọkan mi walẹ pẹsẹ. Mo ronu ara mi wo pe n ko ṣebajẹ, n ko ṣe aburu, n ko dalẹ Yoruba. Gbogbo eyi ti mo si n wi, ododo ọrọ ni. Bo ti ri ni mo n sọ. Bi ko si ye awọn eeyan mi-in loni-in, o n bọ waa ye wọn lọla, nitori bi irọ ba lọ logun ọdun loootọ, ọjọ kan bayii lootọ yoo ba a. Ohun to ṣẹlẹ lọsẹ to kọja yii fi han bẹẹ, o fi iyatọ han larin emi atawọn oloṣelu apurọjẹun pẹlu awọn ọmọlẹyin wọn. Ọlọrun lo yọ Yoruba lọsẹ to kọja yii o. Ọlọrun lo yọ Naijiria paapaa.


Bi irọ ba lọ logun ọdun…

Bo ti ri ni mo n sọ. Bi ko si ye awọn eeyan mi-in loni-in, o n bọ waa ye wọn lọla, nitori bi irọ ba lọ logun ọdun loootọ, ọjọ kan bayii lootọ yoo ba a. Ohun to ṣẹlẹ lọsẹ to kọja yii fi han bẹẹ, o fi iyatọ han larin emi atawọn oloṣelu apurọjẹun pẹlu awọn ọmọlẹyin wọn. Ọlọrun lo yọ Yoruba lọsẹ to kọja yii o. Ọlọrun lo yọ Naijiria paapaa. Ṣugbọn yiyọ t’Ọlọrun yọ Yoruba pọ ju eyi to fi yọ Naijiria lọ. Bo ba ṣe pe nigba ti wọn n fa ọrọ yii, ohun ti awọn Hausa ti wọn wa laarin wa fẹẹ ṣe ni Fagba, Ageege, ṣee ṣe fun wọn ni, eyi ti a n wi yii kọ la ba maa wi rara. Bo ba ṣe pe wọn ribi dana sun awọn ile ti wọn fẹẹ sun loru, ti wọn ribi pa awọn ọmọ Yoruba, nitori ati ko wọn lẹru, tawọn Yoruba naa gbẹsan, ti Mọla bii meji, mẹta tabi ju bẹẹ lọ ba ku, ọrọ naa iba ran kari Eko laarin iṣẹju diẹ, aa si kari ilẹ Yoruba pata ki ilẹ ọjọ naa too ṣu.


Bi irọ ba lọ logun ọdun…

Ṣugbọn yiyọ t’Ọlọrun yọ Yoruba pọ ju eyi to fi yọ Naijiria lọ. Bo ba ṣe pe nigba ti wọn n fa ọrọ yii, ohun ti awọn Hausa ti wọn wa laarin wa fẹẹ ṣe ni Fagba, Ageege, ṣee ṣe fun wọn ni, eyi ti a n wi yii kọ la ba maa wi rara. Bo ba ṣe pe wọn ribi dana sun awọn ile ti wọn fẹẹ sun loru, ti wọn ribi pa awọn ọmọ Yoruba, nitori ati ko wọn lẹru, tawọn Yoruba naa gbẹsan, ti Mọla bii meji, mẹta tabi ju bẹẹ lọ ba ku, ọrọ naa iba ran kari Eko laarin iṣẹju diẹ, aa si kari ilẹ Yoruba pata ki ilẹ ọjọ naa too ṣu. Nigba naa lẹ oo mọ bawọn Hausa wọnyi ti yi wa ka to, ẹ ba si mọ aburu tawọn oloṣelu ilẹ Yoruba ṣe. Nigba naa ni ọpọ aa mọ idi ariwo ti mo n pa lojoojumọ, ati idi ti mo fi n sọrọ sawọn oloṣelu wa. Ṣugbọn ki Ọlọrun ma jẹ ki awọn pupọ ninu wa jẹ adọrun-mootọ.


Bi irọ ba lọ logun ọdun…

Nigba naa lẹ oo mọ bawọn Hausa wọnyi ti yi wa ka to, ẹ ba si mọ aburu tawọn oloṣelu ilẹ Yoruba ṣe. Nigba naa ni ọpọ aa mọ idi ariwo ti mo n pa lojoojumọ, ati idi ti mo fi n sọrọ sawọn oloṣelu wa. Ṣugbọn ki Ọlọrun ma jẹ ki awọn pupọ ninu wa jẹ adọrun-mootọ. Gbogbo awa ti a ba n gbadura fun ilẹ Yoruba, ka tubọ mura si i o. Ẹyin ti ẹ ba n gbadura fun Naijiria naa, ẹ tete yaa tẹra mọ ọn. Ohun to ṣẹlẹ lọsẹ to kọja yii ki i ṣe apẹẹrẹ rere, apẹẹrẹ buruku gbaa ni. Aya mi n ja paapaa.


Bi irọ ba lọ logun ọdun…

Gbogbo awa ti a ba n gbadura fun ilẹ Yoruba, ka tubọ mura si i o. Ẹyin ti ẹ ba n gbadura fun Naijiria naa, ẹ tete yaa tẹra mọ ọn. Ohun to ṣẹlẹ lọsẹ to kọja yii ki i ṣe apẹẹrẹ rere, apẹẹrẹ buruku gbaa ni. Aya mi n ja paapaa. Idi ijaya mi ni pe bo ṣe ri yii, ohun to ṣẹlẹ yii ko tun ni i pẹẹ ṣẹlẹ, bo ba si ṣẹlẹ lẹẹkeji yii, o maa le ju takọkọ lọ, paapaa bo ba jẹ bi awọn oloṣẹlu atawọn jẹgudujẹra aarin wa ṣe n ṣe yii naa ni wọn n se. A ti tẹ́, awọn oloṣelu aarin wa ti tẹ́ wa. Wọn ti sọ wa deeyan yẹpẹrẹ laarin awọn ẹya to ku ni Naijiria, ki Ọlọrun da iyi ati apọnle Yoruba pada ni.


Bi irọ ba lọ logun ọdun…

Idi ijaya mi ni pe bo ṣe ri yii, ohun to ṣẹlẹ yii ko tun ni i pẹẹ ṣẹlẹ, bo ba si ṣẹlẹ lẹẹkeji yii, o maa le ju takọkọ lọ, paapaa bo ba jẹ bi awọn oloṣẹlu atawọn jẹgudujẹra aarin wa ṣe n ṣe yii naa ni wọn n se. A ti tẹ́, awọn oloṣelu aarin wa ti tẹ́ wa. Wọn ti sọ wa deeyan yẹpẹrẹ laarin awọn ẹya to ku ni Naijiria, ki Ọlọrun da iyi ati apọnle Yoruba pada ni. Gbogbo ohun ti a ba gbe dani lasiko yii lo n fọ tuẹ, nigba ti ko si iṣọkan ẹyọ kan bayii laarin wa. Bawọn kan ba n gbe e siwaju laaarọ, bi yoo ba fi dọsan, awọn mi-in aa ti gbe e pada sẹyin, wọn aa si maa kigbe lori redio ati tẹlifiṣan fatafata pe ohun to dara ju lọ lawọn n ṣe. Bẹe lawọn kan aa dide ti wọn aa maa gbeja wọn lẹsẹkẹsẹ.


Bi irọ ba lọ logun ọdun…

Gbogbo ohun ti a ba gbe dani lasiko yii lo n fọ tuẹ, nigba ti ko si iṣọkan ẹyọ kan bayii laarin wa. Bawọn kan ba n gbe e siwaju laaarọ, bi yoo ba fi dọsan, awọn mi-in aa ti gbe e pada sẹyin, wọn aa si maa kigbe lori redio ati tẹlifiṣan fatafata pe ohun to dara ju lọ lawọn n ṣe. Bẹe lawọn kan aa dide ti wọn aa maa gbeja wọn lẹsẹkẹsẹ. Awọn yii gan-an ni iṣoro ti Yoruba ni. Iyẹn awọn alaimọkan to pọ ju lọ laarin wa. Awọn ti wọn n gbeja awọn oloselu ti wọn ko mọ ile wọn, ti wọn ko si mọ ọna wọn, ti wọn ko si mọ aṣiri wọn ati iru eeyan ti wọn jẹ gan-an.


Bi irọ ba lọ logun ọdun…

Awọn yii gan-an ni iṣoro ti Yoruba ni. Iyẹn awọn alaimọkan to pọ ju lọ laarin wa. Awọn ti wọn n gbeja awọn oloselu ti wọn ko mọ ile wọn, ti wọn ko si mọ ọna wọn, ti wọn ko si mọ aṣiri wọn ati iru eeyan ti wọn jẹ gan-an. Paripari rẹ ni pe awọn oloṣelu yii n ba tiwọn jẹ ni o: wọn ko ri tiwọn ro, gbogbo owo ti wọn iba si fi ṣoriire lawọn n ko fun ara wọn ati fawọn ọmọ wọn. Ṣugbọn awọn ti ko ni arojinlẹ yii ni wọn yoo dide, ti wọn aa bẹrẹ ariwo pe oloṣelu yii ni oloore awọn, oun lawọn fẹran ju, ẹnikẹni to ba n ba a ja, ọta awọn ni. Kaluku ti n ri i, ootọ ti n fara han, ẹru to si n ba mi ju ni pe nigba ti ootọ yii ba jade gboo, ko ma jẹ ọpọ eeyan lo maa ba kinni naa lọ.


Bi irọ ba lọ logun ọdun…

Paripari rẹ ni pe awọn oloṣelu yii n ba tiwọn jẹ ni o: wọn ko ri tiwọn ro, gbogbo owo ti wọn iba si fi ṣoriire lawọn n ko fun ara wọn ati fawọn ọmọ wọn. Ṣugbọn awọn ti ko ni arojinlẹ yii ni wọn yoo dide, ti wọn aa bẹrẹ ariwo pe oloṣelu yii ni oloore awọn, oun lawọn fẹran ju, ẹnikẹni to ba n ba a ja, ọta awọn ni. Kaluku ti n ri i, ootọ ti n fara han, ẹru to si n ba mi ju ni pe nigba ti ootọ yii ba jade gboo, ko ma jẹ ọpọ eeyan lo maa ba kinni naa lọ. Naijiria ti de ori ọgẹgẹrẹ bayii, awon eeyan kan si n gbiyanju lati re e si koto, bi wọn ba ṣe bẹẹ, bawo ni ti Yoruba yoo ti ri o. Bi ẹ ba wo ohun to ṣẹlẹ wẹrẹ yii, ẹ oo ri i pe ilẹ Yoruba ni ifarapa naa pọ si ju lọ. Nibi yii ni wọn ti yinbon fawọn ọmọ wa; nibi yii ni awọn ileeṣẹ ati dukia wa ti bajẹ ju lọ. Gẹgẹ bi awọn oloṣelu ti maa n ṣe, kia ni wọn ti n wa ẹni ti wọn aa di ẹru ọrọ naa le lori.


Bi irọ ba lọ logun ọdun…

Naijiria ti de ori ọgẹgẹrẹ bayii, awon eeyan kan si n gbiyanju lati re e si koto, bi wọn ba ṣe bẹẹ, bawo ni ti Yoruba yoo ti ri o. Bi ẹ ba wo ohun to ṣẹlẹ wẹrẹ yii, ẹ oo ri i pe ilẹ Yoruba ni ifarapa naa pọ si ju lọ. Nibi yii ni wọn ti yinbon fawọn ọmọ wa; nibi yii ni awọn ileeṣẹ ati dukia wa ti bajẹ ju lọ. Gẹgẹ bi awọn oloṣelu ti maa n ṣe, kia ni wọn ti n wa ẹni ti wọn aa di ẹru ọrọ naa le lori. Awọn ti wọn jẹ APC n sọ pe awọn PDP lo wa nidii ẹ; bẹe lawon ti wọn n ṣe PDP n sọ pe awọn APC lo ko awọn ọdọ yii jade. Ijọba ni awọn ọta awọn ni, wọn fẹẹ sọrọ naa di ti ẹleyamẹya, ṣugbọn wọn ri i pe ko si eyi to ṣee ṣe ninu gbogbo ete wọn. Awon eeyan ya wọlu, wọn si bẹrẹ si i fi ile awọn oloṣelu ṣe ọna, wọn n lọọ ko ẹru ti wọn ko pamọ: eyi to jẹ ti ilu ati eyi to jẹ tara wọn.


Bi irọ ba lọ logun ọdun…

Awọn ti wọn jẹ APC n sọ pe awọn PDP lo wa nidii ẹ; bẹe lawon ti wọn n ṣe PDP n sọ pe awọn APC lo ko awọn ọdọ yii jade. Ijọba ni awọn ọta awọn ni, wọn fẹẹ sọrọ naa di ti ẹleyamẹya, ṣugbọn wọn ri i pe ko si eyi to ṣee ṣe ninu gbogbo ete wọn. Awon eeyan ya wọlu, wọn si bẹrẹ si i fi ile awọn oloṣelu ṣe ọna, wọn n lọọ ko ẹru ti wọn ko pamọ: eyi to jẹ ti ilu ati eyi to jẹ tara wọn. O daju pe bi oloṣẹlu mi-in ba yọju lasiko naa, afaimọ ki wọn ma lu u pa, nitori oju araalu la lojiji, awọn eeyan ti ri ohun tawọn oloṣelu n ṣe, inu si bi wọn. Ijọba mọ, awọn eeyan to si ti ri iru nnkan bayii naa mọ, pe ki i ṣe awọn ọdọ ti wọn bẹrẹ iwọde yii ni wọn pada bẹrẹ si i ji nnkan awọn oloṣelu ko, awọn araalu funra wọn, ati awọn janduku to ti wọ aarin wọn ni. Ki lo yẹ ko pa araalu ati janduku pọ, ko sohun to pa wọn pọ ju pe iya to n jẹ araalu n jẹ janduku naa, wọn si mọ pe awọn oloṣelu yii lo n fiya jẹ wọn, wọn si pinnu lati gbẹsan lara wọn.


Bi irọ ba lọ logun ọdun…

O daju pe bi oloṣẹlu mi-in ba yọju lasiko naa, afaimọ ki wọn ma lu u pa, nitori oju araalu la lojiji, awọn eeyan ti ri ohun tawọn oloṣelu n ṣe, inu si bi wọn. Ijọba mọ, awọn eeyan to si ti ri iru nnkan bayii naa mọ, pe ki i ṣe awọn ọdọ ti wọn bẹrẹ iwọde yii ni wọn pada bẹrẹ si i ji nnkan awọn oloṣelu ko, awọn araalu funra wọn, ati awọn janduku to ti wọ aarin wọn ni. Ki lo yẹ ko pa araalu ati janduku pọ, ko sohun to pa wọn pọ ju pe iya to n jẹ araalu n jẹ janduku naa, wọn si mọ pe awọn oloṣelu yii lo n fiya jẹ wọn, wọn si pinnu lati gbẹsan lara wọn. Nigba tawọn janduku ati araalu ba pade lati fiya jẹ awọn ti wọn n dari wọn bayii, ohun to maa n mu wa naa ni itajẹsilẹ nla, ija ẹlẹyamẹya ati iku ojiji fun awọn olowo ati ọlọrọ laarin ilu, nigba ti wọn ba ba nnkan wọn jẹ kọja afenusọ. Awọn ti wọn lọ sile awọn oloṣelu yii lati lọọ ko ẹru wọn, awọn eeyan wọn naa lo pọ ninu wọn: awọn ti wọn n sare tẹle mọto wọn ti wọn ba n lọ, awọn ọmọ ti wọn n lo lati fiya jẹ ẹlomi-in, ati awọn ti wọn jo tọju awọn ẹru yii, awọn naa lo gbẹyin yọ si wọn. Bi ọrọ ti i di ogun ree, ti i di itajẹsile nla, bẹẹ araalu ki i sọ funra wọn tẹlẹ pe awọn fẹe ja, wọn aa kan bẹrẹ lẹẹkan naa ni, kinni naa yoo si maa ran kiri.


Bi irọ ba lọ logun ọdun…

Nigba tawọn janduku ati araalu ba pade lati fiya jẹ awọn ti wọn n dari wọn bayii, ohun to maa n mu wa naa ni itajẹsilẹ nla, ija ẹlẹyamẹya ati iku ojiji fun awọn olowo ati ọlọrọ laarin ilu, nigba ti wọn ba ba nnkan wọn jẹ kọja afenusọ. Awọn ti wọn lọ sile awọn oloṣelu yii lati lọọ ko ẹru wọn, awọn eeyan wọn naa lo pọ ninu wọn: awọn ti wọn n sare tẹle mọto wọn ti wọn ba n lọ, awọn ọmọ ti wọn n lo lati fiya jẹ ẹlomi-in, ati awọn ti wọn jo tọju awọn ẹru yii, awọn naa lo gbẹyin yọ si wọn. Bi ọrọ ti i di ogun ree, ti i di itajẹsile nla, bẹẹ araalu ki i sọ funra wọn tẹlẹ pe awọn fẹe ja, wọn aa kan bẹrẹ lẹẹkan naa ni, kinni naa yoo si maa ran kiri. Ko si ẹni ti mẹkunnu koriira laye yii bii olowo ati awọn ti wọn ri ṣe, awọn ti wọn ko ni anfaani lati sun mọ. Nigba ti iru anfaani yii ba waa ṣi silẹ lojiji, ti wọn le wọ ile olowo tabi da wọn lọna, wọn ki i fi oju aanu wo wọn rara, paapaa awọn aṣaaju ilu to ba ṣe wọn nika tẹlẹ, pipa ni wọn maa n pa wọn. Paripari ẹ ni pe orilẹ-ede ti ijọba ibẹ o ba ti daa, ti ko si iṣẹ lọwọ awọn ọdọ, ti inira pọ fawọn eeyan, ki i pẹ tawọn ero fi n pọ rẹpẹtẹ ni titi, ti ko si ni i sohun meji lọkan wọn ju ki wọn pa olowo, ki wọn si gba ohun yoowu ti wọn ba ri lọwọ wọn lọ.


Bi irọ ba lọ logun ọdun…

Ko si ẹni ti mẹkunnu koriira laye yii bii olowo ati awọn ti wọn ri ṣe, awọn ti wọn ko ni anfaani lati sun mọ. Nigba ti iru anfaani yii ba waa ṣi silẹ lojiji, ti wọn le wọ ile olowo tabi da wọn lọna, wọn ki i fi oju aanu wo wọn rara, paapaa awọn aṣaaju ilu to ba ṣe wọn nika tẹlẹ, pipa ni wọn maa n pa wọn. Paripari ẹ ni pe orilẹ-ede ti ijọba ibẹ o ba ti daa, ti ko si iṣẹ lọwọ awọn ọdọ, ti inira pọ fawọn eeyan, ki i pẹ tawọn ero fi n pọ rẹpẹtẹ ni titi, ti ko si ni i sohun meji lọkan wọn ju ki wọn pa olowo, ki wọn si gba ohun yoowu ti wọn ba ri lọwọ wọn lọ. Awọn janduku bẹẹ ki i ṣee da duro mọ, nitori ko ni si olori ti ẹnikẹni le ba sọrọ, kaluku yoo maa ṣe tirẹ ni adugbo rẹ ni. Bi ẹ ba wo awọn ti wọn n ko ẹru yii, ẹ oo ri i pe wọn ko mọ ara wọn ri, kaluku wa lati adugbo tabi ile ẹ ni, ibi ti wọn ti fẹẹ ko ẹru ni wọn ti pade. Bi ẹ ba si wo o daadaa, ẹ o ri i pe bi wọn ti n ṣe l’Ekoo, bẹẹ ni wọn n ṣe ni Pọta, ti wọn n ṣe ni Kalaba, ti wọn n ṣe ni Jos, ti wọn n ṣe ni Abuja ati Kaduna, Yobe ati Adamawa.


Bi irọ ba lọ logun ọdun…

Awọn janduku bẹẹ ki i ṣee da duro mọ, nitori ko ni si olori ti ẹnikẹni le ba sọrọ, kaluku yoo maa ṣe tirẹ ni adugbo rẹ ni. Bi ẹ ba wo awọn ti wọn n ko ẹru yii, ẹ oo ri i pe wọn ko mọ ara wọn ri, kaluku wa lati adugbo tabi ile ẹ ni, ibi ti wọn ti fẹẹ ko ẹru ni wọn ti pade. Bi ẹ ba si wo o daadaa, ẹ o ri i pe bi wọn ti n ṣe l’Ekoo, bẹẹ ni wọn n ṣe ni Pọta, ti wọn n ṣe ni Kalaba, ti wọn n ṣe ni Jos, ti wọn n ṣe ni Abuja ati Kaduna, Yobe ati Adamawa. Bi ẹ ba si n wo wọn lọọọkan, ti ẹ ko ba sun mọ wọn ki ẹ gbọ ede ẹnu wọn, ẹ oo ro pe awọn ti wọn wa ni Kaduna naa ni wọn wa l’Ekoo, tabi pe awọn ti wọn wa ni Abuja naa ni wọn wa ni Enugu ni. Ohun to jẹ ki eleyii ri bẹẹ ni pe eeyan meji naa lo wa aye, mẹkunnu ati ọlọrọ naa ni, tabi talaka ati bọrọkinni, ẹni to ri jẹ ati ẹni ti ko ri jẹ. Ko si ilu ti eleyii ko si, nitori awọn meji ti wọn wa laye naa niyi.


Bi irọ ba lọ logun ọdun…

Bi ẹ ba si n wo wọn lọọọkan, ti ẹ ko ba sun mọ wọn ki ẹ gbọ ede ẹnu wọn, ẹ oo ro pe awọn ti wọn wa ni Kaduna naa ni wọn wa l’Ekoo, tabi pe awọn ti wọn wa ni Abuja naa ni wọn wa ni Enugu ni. Ohun to jẹ ki eleyii ri bẹẹ ni pe eeyan meji naa lo wa aye, mẹkunnu ati ọlọrọ naa ni, tabi talaka ati bọrọkinni, ẹni to ri jẹ ati ẹni ti ko ri jẹ. Ko si ilu ti eleyii ko si, nitori awọn meji ti wọn wa laye naa niyi. Bi ọrọ ba si ti da bayii, awọn talaka yoo duro ti ara wọn, awọn olowo naa yoo si wa ni ẹgbẹ keji, ohun to ṣe da bii pe awọn eeyan kan naa ni wọn n ṣe janduku yii kaakiri niyẹn. Ohun to n ba mi lẹru ju lọ ni pe bi wahala ọdun 1964 ṣe bẹrẹ wẹrẹ naa ree, ti awọn oloṣelu ati ijọba igba naa n sọ pe ko si kinni kan, ko si wahala kan, ẹni to ba kọja aaye ẹ, awọn yoo gbe e ni, ti wọn ṣe bẹẹ titi ti wahala naa ko dawọ duro titi wọ 1965, ti ọrọ di ogun Wẹẹti-ẹ, to si pada di ogun abẹle nilẹ wa. Laarin ọdun kan si meji naa ni o, bo si ṣe bẹrẹ naa ree.


Bi irọ ba lọ logun ọdun…

Bi ọrọ ba si ti da bayii, awọn talaka yoo duro ti ara wọn, awọn olowo naa yoo si wa ni ẹgbẹ keji, ohun to ṣe da bii pe awọn eeyan kan naa ni wọn n ṣe janduku yii kaakiri niyẹn. Ohun to n ba mi lẹru ju lọ ni pe bi wahala ọdun 1964 ṣe bẹrẹ wẹrẹ naa ree, ti awọn oloṣelu ati ijọba igba naa n sọ pe ko si kinni kan, ko si wahala kan, ẹni to ba kọja aaye ẹ, awọn yoo gbe e ni, ti wọn ṣe bẹẹ titi ti wahala naa ko dawọ duro titi wọ 1965, ti ọrọ di ogun Wẹẹti-ẹ, to si pada di ogun abẹle nilẹ wa. Laarin ọdun kan si meji naa ni o, bo si ṣe bẹrẹ naa ree. Bo ba di lọsẹ to n bọ, ma a sọ itan naa ni ṣoki, ka le ri ohun mu ṣọgbọn. Ṣugbọn ẹ jẹ ka maa gbadura, dugbẹdugbẹ n mi lori awa Yoruba, ki Ọlọrun, Ọba to lọjọ oni yii, ma jẹ ko ja bọ le wa lori o.


Bi irọ ba lọ logun ọdun…

Bo ba di lọsẹ to n bọ, ma a sọ itan naa ni ṣoki, ka le ri ohun mu ṣọgbọn. Ṣugbọn ẹ jẹ ka maa gbadura, dugbẹdugbẹ n mi lori awa Yoruba, ki Ọlọrun, Ọba to lọjọ oni yii, ma jẹ ko ja bọ le wa lori o.


Ijọba fẹẹ pin mita miliọnu kan fun araalu lọfẹẹ

Aderoounmu Kazeem Oni ọgbọnjọ, oṣu kẹwaa, ni ijọba orilẹ-ede yii sọ pe oun yoo ṣe ifilọlẹ pipin mita ina mọnamọna fun araalu lọfẹẹ. Awọn ipinlẹ wọnyi: Eko, Kaduna ati Kano ni ijọba ti sọ pe awọn eeyan yoo ti lanfaani lati gba mita ina mọnamọna lọfẹẹ. Milọnu kan mita nijọba ti sọ pe oun yoo pin lọfẹẹ kaakiri awọn agbegbe yii. Ọkan lara awọn to n ṣiṣẹ ni ọfiisi aarẹ ti sọ pe igbesẹ naa waye pẹlu ibamu si eto ti Aarẹ Muhammadu Buhari ṣe lati fopin si wahala owo gọbọi ti wọn maa n gbe waa ka awọn eeyan mọle. O ni awọn eeyan agbegbe Oṣodi, Ikẹja, Yabaa, Suurulere labẹ akoso Eko Disco nipinlẹ Eko ni yoo janfaani ọhun l’Ekoo, bẹẹ lawọn eeyan adugbo kan ni Kano ati Kaduna naa yoo lanfaani si mita ọfẹ ọhun pẹlu. Ohun ti ALAROYE tun gbọ ni pe bii mita miliọnu mẹfa ni ileeṣẹ to wa nikawọ ẹ yoo ko sita laarin ọdun meji, eyi ti yoo fun awọn eeyan bii ọgbọn miliọnu lanfaani lati maa ri mita lo daadaa.


Ọkan lara awọn to n ṣiṣẹ ni ọfiisi aarẹ ti sọ pe igbesẹ naa waye pẹlu ibamu si eto ti Aarẹ Muhammadu Buhari ṣe lati fopin si wahala owo gọbọi ti wọn maa n gbe waa ka awọn eeyan mọle. O ni awọn eeyan agbegbe Oṣodi, Ikẹja, Yabaa, Suurulere labẹ akoso Eko Disco nipinlẹ Eko ni yoo janfaani ọhun l’Ekoo, bẹẹ lawọn eeyan adugbo kan ni Kano ati Kaduna naa yoo lanfaani si mita ọfẹ ọhun pẹlu. Ohun ti ALAROYE tun gbọ ni pe bii mita miliọnu mẹfa ni ileeṣẹ to wa nikawọ ẹ yoo ko sita laarin ọdun meji, eyi ti yoo fun awọn eeyan bii ọgbọn miliọnu lanfaani lati maa ri mita lo daadaa. Ọgbẹni Laolu Akande, oluranlọwọ igbakeji Aarẹ ti sọ pe loootọ ni iroyin ọhun, ati pe o wa lara adehun to waye laarin ẹgbẹ oṣiṣẹ ati ijọba nigba ti ileeṣẹ mọnamọna fowo kun owo ina ọba ti araalu n lo. Ohun ta a tun gbọ ni pe titi ipari ọdun yii ni wọn yoo pin mita miliọnu kan to wa nilẹ ọhun kari ibi ti ijọba ti ni in lọkan lati bẹrẹ ẹ bayii


Ọgbẹni Laolu Akande, oluranlọwọ igbakeji Aarẹ ti sọ pe loootọ ni iroyin ọhun, ati pe o wa lara adehun to waye laarin ẹgbẹ oṣiṣẹ ati ijọba nigba ti ileeṣẹ mọnamọna fowo kun owo ina ọba ti araalu n lo. Ohun ta a tun gbọ ni pe titi ipari ọdun yii ni wọn yoo pin mita miliọnu kan to wa nilẹ ọhun kari ibi ti ijọba ti ni in lọkan lati bẹrẹ ẹ bayii


Awakọ ẹru ko sodo l’Ekoo, lojuẹsẹ lo ku

Aderounmu Kazeem Pẹlu ibanujẹ lawọn mọlebi kan fi gba oku ọmọ wọn lọwọ awọn oṣiṣẹ ijọba lẹyin ti mọto ẹ to wa ko sodo, toun naa si ku lojuẹsẹ Adugbo kan to n jẹ Owode Elede, lojuna Ikorodu, niṣẹlẹ buruku ọhun ti waye lana-an. Mọto akẹru kan lawọn eeyan ri to ti ja sodo kan lagbegbe naa, ti ẹni to wa a si ti ku patapata. ALAROYE gbọ pe ni nnkan bii aago mẹfa ku iṣẹju mẹẹdogun nijanba ọhun waye, ati pe dẹrẹba to wa a nikan lo wa ninu ọkọ ọhun. Ọga agba fun iṣẹlẹ pajawiri l’Ekoo, Olufẹmi Oke-Ọsanyintolu, sọ pe, “Loju-ẹsẹ ta a gbọ si iṣẹlẹ ọhun ni awọn oṣiṣe wa ti debẹ, niṣe la ba mọto akẹru ọhun ninu odo to wa ni Owode-Elede lojuna Ikorodu. Dẹrẹba to wa a nikan la ba ninu ẹ, o si ti ku. Iwakuwa ni wọn sọ pe o fa ijanba ọhun, bẹẹ lẹru to ko paapaa ti pọju.” Ọsanyintolu fi kun un pe lẹsẹkẹsẹ lawọn ti gbe oku ẹ fawọn mọlẹbi ni kete ti wọn ti yọju sibi iṣẹlẹ ọhun.


Nibo lawọn irunmọlẹ wa lọjọ ti won ji ọpa-aṣẹ Ọba Akiolu lọ

Aderounmu Kazeem Ọjọbọ, ọsẹ yii, iyẹn ana Tọsidee, gan-an ni Olowo Eko, Ọba Rilwan Akiolu, ṣọjọobi ayẹyẹ ọdun kẹtadinlọgọrin to ti pe laye. Ọdun yii gan-an naa ni kabiyesi, si pe ọdun kẹtadinlogun to ti wa lori apere awọn baba nla rẹ. Bi Kabiesi ṣe n dupẹ wi pe oun tun le ọdun kan si i loke eepẹ, ti gbogbo aye n ba a adupẹ ayẹyẹ ọdun tuntun, ohun kan tawọn eeyan n sọ ni pe, Olowo Eko ko ni i gbagbe ọdun 2020 pẹlu ohun to ṣẹlẹ laafin ẹ lọjọ tawọn ọdọ wọnu aafin gbe ọpa aṣẹ oun Akiolu lọ. Ọjọ yẹn ni wọn lawọn eeyan buruku kan fọrọ rogbodiyan to ṣelẹ kẹwọ, nigba ti awọn ọdọ bẹrẹ ifẹhonu han lati tako idaamu ati ipakupa tawọn ẹṣọ agbofinro SARS n ko ba wọn. Ni tododo, ko si ẹnikẹni to fẹran aṣa ati iṣẹṣe Yoruba ti inu rẹ yoo dun, ti wọn ba ri bi awọn eeyan to yẹ ki wọn kọlu awọn to ya wọ aafin yii, ti wọn si sọ agbala ọba alaye di ibi ti wọn iba sọ pe wọn ko ogun ja ni, ṣe kawọ gbera, ti awon mi-in si n rẹrin-in ninu wọn. Lasiko ti ọrọ ọhun n gbona janjan lawọn eeyan ri fidio kan lori ikanni ayelujara, okunrinn kan lo sọrọ akin nibẹ, ọmọọba gan an ni wọn pe e, bo tilẹ jẹ oun gan an alara ko darukọ ara ẹ, ṣụgbọn ẹnikan to mọ tifun tẹdọ ilu Eko ni, bo ti ṣe bẹrẹ gan-an fi i han gẹgẹ bi araale, nitori bo ti ṣe ki ọpa, lo ki apena, bẹẹ ni ko fi ọrọ awọn iyamọpo paapaa ṣere, to si kan si gbogbo awọn oloye onifila funfun Eko pẹlu.


Ọjọ yẹn ni wọn lawọn eeyan buruku kan fọrọ rogbodiyan to ṣelẹ kẹwọ, nigba ti awọn ọdọ bẹrẹ ifẹhonu han lati tako idaamu ati ipakupa tawọn ẹṣọ agbofinro SARS n ko ba wọn. Ni tododo, ko si ẹnikẹni to fẹran aṣa ati iṣẹṣe Yoruba ti inu rẹ yoo dun, ti wọn ba ri bi awọn eeyan to yẹ ki wọn kọlu awọn to ya wọ aafin yii, ti wọn si sọ agbala ọba alaye di ibi ti wọn iba sọ pe wọn ko ogun ja ni, ṣe kawọ gbera, ti awon mi-in si n rẹrin-in ninu wọn. Lasiko ti ọrọ ọhun n gbona janjan lawọn eeyan ri fidio kan lori ikanni ayelujara, okunrinn kan lo sọrọ akin nibẹ, ọmọọba gan an ni wọn pe e, bo tilẹ jẹ oun gan an alara ko darukọ ara ẹ, ṣụgbọn ẹnikan to mọ tifun tẹdọ ilu Eko ni, bo ti ṣe bẹrẹ gan-an fi i han gẹgẹ bi araale, nitori bo ti ṣe ki ọpa, lo ki apena, bẹẹ ni ko fi ọrọ awọn iyamọpo paapaa ṣere, to si kan si gbogbo awọn oloye onifila funfun Eko pẹlu. Ọrọ ọpa aṣẹ ti wọn gbe laafin gan-an lo tori ẹ ṣe fidio ọhun, ki wọn too bẹrẹ si ba a pin kiri ori ikanni ayelujara loriṣiiriṣi. Ohun to si sọ ni pe, ọpa aṣẹ, Olowo Eko, Ọba Rilwan Akiolu, tawọn ọmọọta gbe salọ, o lọrọ ọhun ni nnkan repẹtẹ ninu. Ninu ọrọ ọkunrin yii lo ti fidi ẹ mule wi pe ko daju pe aarin Ọba Eko atawọn oloye ẹ gun rege, nitori kani ohun gbogbo ba n lọ bo ti yẹ ni, irufẹ iṣẹlẹ bẹẹ ko ni i waye nigboro Eko, ki awon oloye si maa woran bi wọn ti ṣe n fi ọpa aṣẹ ọba Eko ṣẹlẹya bẹẹ yẹn.


Ọrọ ọpa aṣẹ ti wọn gbe laafin gan-an lo tori ẹ ṣe fidio ọhun, ki wọn too bẹrẹ si ba a pin kiri ori ikanni ayelujara loriṣiiriṣi. Ohun to si sọ ni pe, ọpa aṣẹ, Olowo Eko, Ọba Rilwan Akiolu, tawọn ọmọọta gbe salọ, o lọrọ ọhun ni nnkan repẹtẹ ninu. Ninu ọrọ ọkunrin yii lo ti fidi ẹ mule wi pe ko daju pe aarin Ọba Eko atawọn oloye ẹ gun rege, nitori kani ohun gbogbo ba n lọ bo ti yẹ ni, irufẹ iṣẹlẹ bẹẹ ko ni i waye nigboro Eko, ki awon oloye si maa woran bi wọn ti ṣe n fi ọpa aṣẹ ọba Eko ṣẹlẹya bẹẹ yẹn. O fi kun un pe bi wọn ti ṣe gbe ọpa ọhun kuro ni Iga Idunganran, iyẹn laafin ọba alaye naa, laarion gbungbun Isalẹ Eko, aimọye ojude awọn oloye nla nla l’Ekoo ni wọn gbe e gba, ti wọn n ṣe yẹyẹ ọba, ti wọn si n fi oju aṣa ilu Eko gbolẹ. Okunrin yii ni, “Ohun ti a maa n gbọ ni pe ti oju ko ba ti ẹyin igbẹti, oju ko le ti Eko, ati pe ilu Eko naa ni wọn tun maa n pe ni arọdẹdẹ-ma-ja, ṣugbọn ohun to ṣẹlẹ bayii fi i han wi pe loju awọn to yẹ ko pọn aṣa le gan-an lo ti ja mọ wọn lọwọ. “Gbogbo awọn ti wọn ba ọba yii jẹ pata ni wọn ko wo ọrọ yii mọ Olowo Eko lara, ti aafin atawọn ohun iṣenbaye Eko si di ohun tawọn ọmọ keekeke adugbo fi n ṣere ni tiwọn.


O fi kun un pe bi wọn ti ṣe gbe ọpa ọhun kuro ni Iga Idunganran, iyẹn laafin ọba alaye naa, laarion gbungbun Isalẹ Eko, aimọye ojude awọn oloye nla nla l’Ekoo ni wọn gbe e gba, ti wọn n ṣe yẹyẹ ọba, ti wọn si n fi oju aṣa ilu Eko gbolẹ. Okunrin yii ni, “Ohun ti a maa n gbọ ni pe ti oju ko ba ti ẹyin igbẹti, oju ko le ti Eko, ati pe ilu Eko naa ni wọn tun maa n pe ni arọdẹdẹ-ma-ja, ṣugbọn ohun to ṣẹlẹ bayii fi i han wi pe loju awọn to yẹ ko pọn aṣa le gan-an lo ti ja mọ wọn lọwọ. “Gbogbo awọn ti wọn ba ọba yii jẹ pata ni wọn ko wo ọrọ yii mọ Olowo Eko lara, ti aafin atawọn ohun iṣenbaye Eko si di ohun tawọn ọmọ keekeke adugbo fi n ṣere ni tiwọn. Ti wọn si n fi ọpa aṣẹ ṣe yẹyẹ kaakiri Eko.” O ni, ko fẹe ma si adugbo naa l’Ekoo ti wọn ko gbe ọpa aṣẹ Ọba Eko de, tawọn onile atawọn onilẹ si n woran, paapaa awọn to ti ba ọba yii jẹ lori erewe, ti wọn si n pera wọn loju ati igi lẹyin ọgba fun Ọba Rilwan Akiolu. Ọmọoba to ṣe fidio yii naa ti ke si Olowo Eko, ohun to si sọ ni pe, ki Ọba alaye naa ṣatunṣe, ki ajọṣepọ to yẹ le pada saarin oun atawọn oloye ẹ, kirufẹ ohun itiju yii ma tun kọlu aṣa ati iṣẹṣe ilu Eko mọ. Ṣa o, Ọba Rilwan Akiolu, Olowo Eko, ti pada s’aafin pẹlu ọpa aṣẹ to rẹwa daadaa, bẹẹ ni kabiyesi tun ṣajọyọ ayẹyẹ ọdun kẹtadinlọgọrin to ti dele aye.


Ti wọn si n fi ọpa aṣẹ ṣe yẹyẹ kaakiri Eko.” O ni, ko fẹe ma si adugbo naa l’Ekoo ti wọn ko gbe ọpa aṣẹ Ọba Eko de, tawọn onile atawọn onilẹ si n woran, paapaa awọn to ti ba ọba yii jẹ lori erewe, ti wọn si n pera wọn loju ati igi lẹyin ọgba fun Ọba Rilwan Akiolu. Ọmọoba to ṣe fidio yii naa ti ke si Olowo Eko, ohun to si sọ ni pe, ki Ọba alaye naa ṣatunṣe, ki ajọṣepọ to yẹ le pada saarin oun atawọn oloye ẹ, kirufẹ ohun itiju yii ma tun kọlu aṣa ati iṣẹṣe ilu Eko mọ. Ṣa o, Ọba Rilwan Akiolu, Olowo Eko, ti pada s’aafin pẹlu ọpa aṣẹ to rẹwa daadaa, bẹẹ ni kabiyesi tun ṣajọyọ ayẹyẹ ọdun kẹtadinlọgọrin to ti dele aye. Ibeere tawọn eeyan n bira wọn bayii ni pe, ọpa aṣẹ ti kabiesi gbe pada saafin yii, ṣe eyi ti awọn janduku ọmọota ji gbe laafin ni wọn da pada ni, abi ịjoba lo fun kabiesi ni mi-in?


Ibeere tawọn eeyan n bira wọn bayii ni pe, ọpa aṣẹ ti kabiesi gbe pada saafin yii, ṣe eyi ti awọn janduku ọmọota ji gbe laafin ni wọn da pada ni, abi ịjoba lo fun kabiesi ni mi-in?